##

***ИЗВЈЕШТАЈ***

***О АКТИВНОСТИМА***

***ПРИВРЕДНЕ КОМОРЕ РЕПУБЛИКЕ СРПСКЕ***

***ЗА 2021. ГОДИНУ***

*Бања Лука, фебруар 2022. године*

#### **УВОДНЕ НАПОМЕНЕ**

Привредна комора Републике Српске је, заједно са подручним привредним коморама Бања Лука, Бијељина, Добој, Источно Сарајево и Требиње, са којима чини јединствен коморски систем Републике Српске, своје активности, током 2021. године, усмјерила првенствено ка реализацији мјера утврђених годишњим документима, прије свега Програмом економских реформи Републике Српске за период 2021. - 2023. година, те циљева дефинисаних Програмом рада ПКРС за 2021. годину.

Негативни економски ефекти, изазвани пандемијом вируса Covid-19, били су присутни и током извјештајне године, те је Комора посебну пажњу посветила инсистирању на реализацији приoритeтних мjeрa, кoje би дoприниjeлe пoдршци свим секторима привреде РС, а све са циљем побољшања услова пословања привредних субјеката, али и oчувaња рaдних мjeстa. То су мјере које су, и претходних година, означене као кључне за све секторе привреде Српске, а обухватају три групe: рaстeрeћeњe приврeдe oд сувишних нaмeтa (што подразумијева укидaњe jeднoг брoja пaрaфискaлних нaмeтa и ствaрaњe услoвa зa смaњeњe пoрeзa и дoпринoсa), дирeктна пoдршка нajугрoжeниjим сeктoримa приврeдe у циљу смaњeњa штeтних пoсљeдицa и пoдршка тeхнoлoшкoм рaзвojу приврeдe.

Уз наведено, Привредна комора РС је, током извјештајне године, провела значајан број активности усмјерених ка сегменту дигитализације пословања, преносу знања и капацитета везано за професионално и стручно образовање, али и подршци привредним субјектима у правцу лакшег и ефикаснијег укључивања на домаће и међународне пројекте. Колико су тренутни услови дозвољавали, Комора је своје активности проводила у складу са Програмом рада за 2021. годину, али су неке од активности Коморе, које су континуирано провођене претходних година, реализоване на другачији начин, као што је одржавање манифестације "Избор најуспјешнијих у привреди Републике Срспке", организација семинара, презентација, долазећих и одлазећих привредних мисија.

Како је мандат чланова Скупштине, Управног и Надзорног одбора, предсједника, потпредсједника и директора Коморе истекао 21. марта 2021. године, благовремено се приступило активностима на провођењу избора у органима Коморе, те је Конститутивна и изборна сједница Скупштине Привредне коморе Републике Српске, првобитно била заказана за 25. март 2021. године. Међутим, на основу Закључка Републикчког штаба за ванредне ситуације Владе РС, бр. 73-1/21 од 21. марта, којом се у циљу спречавања ширења вируса корона на територији РС забрањују сва јавна окупљања у групама већим од 30 лица, наведена сједница је одгођена и иста је одржана када су се за то стекли услови, тј. 29. јуна 2021. године.

Извјештај о раду ПКРС за 2021. годину обрађује тематику, која је била предмет разматрања органа и тијела Коморе, садржи преглед најзначајнијих активности гранских удружења, центара и сектора, те обухвата преглед реализованих активности, према зацртаним програмским циљевима:

1. **СТВАРАЊЕ ПОВОЉНИЈЕГ АМБИЈЕНТА ЗА ПРИВРЕЂИВАЊЕ У СКЛОПУ УКУПНОГ ПРИВРЕДНОГ СИСТЕМА**
2. **ПОВЕЋАЊЕ КОНКУРЕНТНОСТИ ПРИВРЕДЕ РЕПУБЛИКЕ СРПСКЕ**
3. **УНАПРЕЂЕЊЕ ПОСЛОВНЕ САРАДЊЕ ПУТЕМ ПРОМОЦИЈЕ ПРИВРЕДЕ РЕПУБЛИКЕ СРПСКЕ У ЗЕМЉИ И ИНОСТРАНСТВУ**
4. **УЧЕШЋЕ У СОЦИЈАЛНОМ ДИЈАЛОГУ СА ЦИЉЕМ ПОСТИЗАЊА СТАБИЛНИЈИХ ПРИВРЕДНИХ ОДНОСА**
5. **ПОВЕЋАЊЕ ЕФИКАСНОСТИ ДЈЕЛОВАЊА КОМОРE И ПРОМОЦИЈА КОМОРСКИХ АКТИВНОСТИ**

**ОРГАНИ И ТИЈЕЛА ПРИВРЕДНЕ КОМОРЕ РЕПУБЛИКЕ СРПСКЕ**

* **Скупштина Привредне коморе Републике Српске**

Преглед одржаних сједница

|  |  |
| --- | --- |
| Конститутивна и изборна сједница Скупштине Привредне коморе РС  | 29.06.2021. |

Као што је речено у уводним напоменама овог Извјештаја, Конститутивна и изборна сједница Скупштине Привредне коморе РС, одржана је крајем јуна, а сједници је присуствовало 59 изабраних представника, односно овлаштених пуномоћника. Након поднесеног извјештаја Верификационе комисије, која је констатовала да је избор представника извршен у складу са чланом 27. и 28. Статута Привредне коморе Републике Српске, односно на основу чланова од 25. до 29. Правилника о изборима за органе и тијела ПКРС и подручних привредних комора, донесена је Одлука о верификацији мандата изабраних представника у Скупштину Привредне коморе Републике Српске. На сједници је извршен избор предсједника и потпредсједника Скупштине, предсједника и потпредсједника Привредне коморе РС, те избор чланова Управног и Надзорног одбора ПК РС, а сви наведени органи изабрани су на мандатни период од четири године. Додатно, увојен је Пословник о раду Скупштине ПКРС, те донесена Одлука о измјенама Статута, којом је извршена измјена сједишта Коморе РС, с обзиром да је, 07. јуна 2021. године, Привредна комора Републике Српске промјенила сједиште и од тада послује на адреси Бранка Ћопића број 6, а током сједнице, усвојена су и годишња документа Коморе.[[1]](#footnote-1)

* **Надзорни одбор Привредне коморе Републике Српске**

Током 2021. године, одржане су двије сједнице Надзорног одбора Привредне коморе Републике Српске, како слиједи:

Преглед одржаних сједница

|  |  |
| --- | --- |
| 7. сједница Надзорног одбора Привредне коморе Републике Српске | 16.03.2021.  |
| Конститутивна сједница Надзорног одбора Привредне коморе РС  | 08.07.2021. |

На 7. сједници, Надзорни одбор Привредне коморе Републике Српске, разматрао је и упутио Скупштини ПКРС на усвајање годишња документа Коморе, а која су већ побројана у овом Извјештају у дијелу који приказује проведене активности Скупштине ПКРС, док је на Конститутивној сједници извршен избор предсједника Надзорног одбора ПКРС, те усвојен Пословник о раду овог Одбора у наредном четверогодишњем мандату. Такође, чланови НО разматрали су и привредна кретања у РС за период јануар - мај 2021. године, те анализирали преглед наплаћене чланарине по подручним привредним коморама за шест мјесеци 2021. године.

* **Управни одбор Привредне коморе Републике Српске**

Током 2021. године, одржано је седам сједница Управног одбора Привредне коморе Републике Српске, а у наставку је дат преглед одражавања истих:

Преглед одржаних сједница

|  |  |
| --- | --- |
| 27. сједница Управног одбора Привредне коморе Републике Српске | 27.01.2021.  |
| 28. сједница Управног одбора Привредне коморе Републике Српске | 17.03.2021.  |
| Конститутивна сједница Управног одбора Привредне коморе РС  | 08.07.2021. |
| 2. сједница Управног одбора Привредне коморе Републике Српске | 28.09.2021. |
| 3. сједница Управног одбора Привредне коморе Републике Српске | 13.10.2021.  |
| 4. сједница Управног одбора Привредне коморе Републике Српске | 10.11.2021. |
| 5. сједница Управног одбора Привредне коморе Републике Српске | 22.12.2021. |

Управни одбор Привредне коморе Републике Српске је, на наведеним сједницама, редовно разматрао информације о мјесечним привредним кретањима у РС, те анализи актуелног стања у привреди Републике Српске. Посебна пажња је посвећена заступању интереса привреде и дјеловању привредних друштава у специфичним условима пословања због утицaја кoрoнa вирусa на све гране привреде. Дефинисани су приједлози за документ Програм економских реформи РС за период 2022.-2024. година и исти благовремено достављени представницима извршне власти Републике Српске.

Поред наведног, Управни одбор Привредне коморе Републике Српске је посебно разматрао и енергетску ситуацију и активности око потписивања нових уговора о снабдијевању електичном енергијом са купцима којима 2021. године истучу уговори, а разматрајући ово питање, донио закључак да није прихватљиво повећање цијена електричне енергије за привреду Републике Српске и да се преговорима о промјени цијена електричне енергије за привреду Српске треба приступити након окончања свих негативних посљедица изазваних тренутном енергетском кризом. Ипак, до израде и усвајања овог Извјештаја, дошло је до корекције цијене електричне енергије за потрошаче из категорије индустрије, која је на крају утврђена у износу од од 53 евра по мегават часу. Управни одбор ПКРС је, током извјештајне године, усвојио и Етички кодекс за посреднике у поступку споразумног вансудског финансијског реструктурирања, Упутство о вршењу провјере испуњености услова за образовање ученика код послодаваца, Извјештај о расподјели деташмана за рад у СР Њемачкој за 2021/2022. годину, те донио низ одлука из своје надлежности, као нпр. одлуке о утврђивању критерија и начину вредновања за манифестацију "Избор најуспјешнијих у привреди РС" и именовању Комисије за додјелу награда, одлуке о именовању генералног секретара Коморе РС и секретара арбитражних судова, Одлуку о образовању удружења у ПКРС, одлуке о именовању чланова Управног одбора и директора Установе за образовање одраслих Eдукaтивни цeнтар Приврeднe кoмoрe Рeпубликe Српскe, те одређен број одлука о допуштеној висини технолошког мањка, кала, квара, растура и лома.[[2]](#footnote-2)

**РЕАЛИЗОВАНЕ АКТИВНОСТИ КОМОРЕ ПРЕМА**

**ПРОГРАМСКИМ ЦИЉЕВИМА**

Цијенећи укупно стање привреде Републике Српске, потребе чланица и специфичне нове услове дјеловања, Комора је у извјештајном периоду, проводила активности сходно циљевима утврђеним Програмом рада, како слиједи:

1. **СТВАРАЊЕ ПОВОЉНИЈЕГ АМБИЈЕНТА ЗА ПРИВРЕЂИВАЊЕ У СКЛОПУ УКУПНОГ ПРИВРЕДНОГ СИСТЕМА**
	1. **Заступање интереса привреде пред органима власти Републике Српске и БиХ при креирању пословног амбијента и економске политике**

У циљу заступања интереса привреде, активности Коморе у 2021. години, биле су усмјерене:

**а) на нивоу Босне и Херцеговине:**

Према Парламентарној скупштини БиХ, Савјету министара БиХ, ресорним министарствима на нивоу БиХ, Управи за индиректно опорезивање БиХ, надлежним агенцијама и другим институцијама, сa циљем иницирања измјена, односно доношења нових законских и подзаконских рјешења од интереса за оба ентитета, као што су:

* + **Нацрт Закона о ПДВ –** Комора је крајем 2021. годинеупутила Управи за индиректно опорезивање БиХ, коментаре, приједлоге и сугестије на нацрт новог текста Закона о ПДВ. Најзначајнији приједлози Коморе су се односили на увећање прага за обавезну регистрацију у систему ПДВ на 100.000 КМ[[3]](#footnote-3), одгађање рока за плаћање ПДВ-а са 10. у мјесецу на 20. у мјесецу како би се очувала ликвидност пословних субјеката, те приједлог да се скрати рок за поврат ПДВ на 30 дана. Поред наведених приједлога Комора је истакла и остале приједлоге, примједбе и сугестије у складу са програмским документима Коморе за 2021. годину.
	+ Управном одбору Управе за индиректно опорезивање упућен је, крајем маја, приједлог за покретање иницијативе за измјену **Закона о акцизама БиХ** ("Службени лист БиХ", број: 49/09, 49/14, 60/14 и 91/17) на начин да се праг просјечне производње пива по основу које се одређује могућност плаћања умањене акцизе у износу од 0,20КМ/л за претходне три године, повећа са 400.000 хектолитара на 600.000 хектолитара.
	+ **Одлукa о обавезној примјени преференцијалног третмана домаћег**, чије важење је истекло 01.06.2021. године, а којом је била дефинисана обавеза уговорог органа да, приликом обрачуна цијена понуда, у поступку јавних набавки, у сврху поређења понуда, умањи цијене домаћих понуда за преференцијални фактор домаћег.[[4]](#footnote-4) Привредна комора РС је, у неколико наврата, самостално и у сарадњи са осталим коморама на територији БиХ, достављала директне иницијативе на адресу Савјета министара БиХ са аргументацијом о потребама продужења одлуке о обавезној примјени преференцијалног третмана домаћег, коју Савјет министара БиХ нажалост није продужио.
	+ **Одлука о привременој суспензији и привременом смањењу царинских стопа код увоза одређених роба до 31.12.2022. године** – На основу захтјева привредника Комора РС, у сарадњи са СТК БиХ, сваке године упућује иницијативу за усвајање ове одлуке са конкретним приједлозима тарифних ознака које требају истом бити обухваћене, а до закључења овог Извјештаја Одлука је усвојена и објављена у "Сл. листу БиХ", бр. 1/22.
* **Одлука** **о** **праћењу стања на тржишту пољопривредних и прехрамбених производа и мјерама за унапређење пољопривредне производње** - на захтјев Министарства спољне трговине и економских односа БиХ, Комора је доставила мишљење на приједлог текста ове одлуке. Одлука предвиђа формирање Координационог тима за предлагање мјера за унапређење пољопривредне производње и анализу стања на тржишту пољопривредних и прехрамбених поризвода у циљу креирања мјера за заштиту домаће производње наведених производа.

**б) на нивоу Републике Српске:**

Према Народној скупштини Републике Српске, Влади РС, одборима при НСРС и надлежним министарствима Владе РС, са циљем регулисања легислативе неопходне за стварање бољих услова рада и пословања. У току 2021. године, Комора је активно учествовала у изради, измјенама и допунама прописа који се односе на привреду, те у активностима различитих стручних тијела Владе РС и других институција. Активностима Коморе обухваћени су слиједећи прописи:

* **Закон о измјенама и допунама Закона о доприносима Републике Српске** ("Сл. гласник Републике Српске", број: 119/21) резултат је дугогодишњег настојања Коморе у циљу смањења укупне збирне стопе доприноса. Овим законом **смањена је стопа доприноса за здравствено осигурање са** 12% на 10,2%, а што је утицало на **смањење укупне збирне стопе** доприноса са 32,8% на 31%.
* **Закон о измјенама и допунама** **Закона о порезу на доходак** ("Сл. гласник РС", број: 119/21) донесен је у циљу растерећења привреде и у циљу повећања плата запослених како би се створио повољнији пословни амбијент, што је такође један од приједлога Коморе према Влади Републике Српске. Овим законом мијења се одредба којом се уређује висина стопе по којој се плаћа порез на доходак, и то тако што се порез на доходак од личних примања плаћа **по стопи од 8%**, порез на приход од самосталне дјелатности **по стопи од 10%**, порез на доходак од ауторских права, права сродних ауторском праву и праву индустријске својине, капитала, капиталних добитака и осталог дохотка **по стопи од 13%**. Неопорезиви дио плате увећан је са 8.400 КМ на 12.000 КМ на годишњем нивоу. Измјењена је и **дефиниција пореске основице** пореза на доходак од личних примања. Предложеним рјешењем пореска основица пореза на доходак од личних примања представља **збир бруто личних примања.** Комора је додатно, крајем 2021. године, упутила двије иницијативе за измјене и допуне предметног Закона. Првобитно је упућена иницијатива у циљу увећања неопорезивог износа трошкова припремања топлог оброка у властитим ресторанима код послодавца или топлог оброка испорученог послодавцу од лица регистрованог за услуге кетеринга са 4,50 КМ на 6,00 КМ. Накнадно је упућена и иницијатива за допуну Закона ради јасног дефинисања пореских ослобађања за накнаде ученицима приликом извођења дуалног образовања и практичне наставе код пословних субјеката у износу од 75% просјечне мјесечне нето плате у РС.
* **Закон о измјенама Закона о комуналним таксама** ("Сл. гласник РС", број: 119/21) – Комора је, у својим приједлозима мјера за Програма економских реформи 2022-2024. године, као једну од приоритетних мјера, истакла и смањење фискалних и парафискалних намета која представљају озбиљна оптерећења за привреду Републике Српске. Такође, представници Коморе су активним учешћем у оперативним тијелима за оптимизацију процедура и формалности редовно истицали потребе за смањењем фискалних и парафискалних намета привреде Републике Српске. Резултат таквих иницијатива јесте управо и доношење измјена Закона о комуналним таксама којим се укидају комуналне таксе за истицање пословног имена привредних субјеката у циљу парафискалног растерећења привредних субјеката, а овим измјенама растерећење за привредне субјекте у току 2022. године ће износити око 17 милиона КМ.
* **Закон о управљању отпадом** ("Сл. гласник РС", бр. 111/13, 106/15, 2/18, 16/18, 70/20, 63/21 и 65/21), у којем је на основу иницијативе Коморе, измјењен Прилог 3. Закона који се односи на дефинисање и прописивање накнаде за посебне категорије отпада (чланови 63и. – 63к. Закона).[[5]](#footnote-5) Поред наведеног, на основу иницијативе Коморе, одгођена је примјена Закона у дијелу обавезе плаћања накнаде за посебне категорије отпада до 01.01.2022. године.
* У оквиру активности везаних за имплементацију Закона о споразумном вансудском финансијском реструктурирању, упућена је иницијатива Министарству финансија за допуну **Закона о одгођеном плаћању пореског дуга** **Републике Српске** ("Службени гласник Републике Српске", број: 94/15 и 28/21), с циљем јасног прецизирања случајева одгођеног плаћања пореског дуга за привредне субјекте који закључе споразум о финансијском реструктурирању у складу са Законом о СВФР.[[6]](#footnote-6)
* Иницијатива за измјену **Закона о девизном пословању** („Службени гласник Републике Српске“ бр.96/03, 123/06, 92/09, 20/14 и 20/18) и **Одлуке о условима и начину обављања мјењачких послова** („Службени гласник Републике Српске“ бр.7/04, 112/09 и 33/14) упућена је у септембру мјесецу 2021. године са циљем омогућавања закључења уговора о пословно – техничкој сарадњи овлашћеним мјењачима са више банака, уз услов да се на једном мјењачком мјесту може закључити уговор само са једном банком.
* **Закон о образовању одраслих** ("Сл. гласник РС", број: 111/21) – Представници Коморе су активно учествовали у изради новог текста Закона о образовању одраслих путем достављања коментара, приједлога и сугестија кроз све фазе предметног Закона (радна верзија, преднацрт, нацрт и приједлог), те путем учешћа на јавној расправи одржаној у октобру 2021. године. Велики број приједлога и сугестија Коморе су уважени и Комора је, на основу овог Закона, добила одређена јасно прецизирана овлаштења. Нека од најважнијих овлаштења које је Комора добила новим текстом Закона су: вођење регистра послодаваца код којих се обавља практични рад, обављање савјетодавног рада у вези са извођењем практичног рада, те давање потребних информација заинтересованим организаторима образовања о послодавцима код којих се обавља практичн рад. Додатно, приликом израде новог текста Закона, Комора је инсистирала да се јавно важећи програми оспособљавања задрже као формални вид образовања.
* **Закон о заштити потрошача** ("Сл. гласник РС", бр. 6/12, 63/14 и 18/17) – Комора је упутила иницијативу да се, у складу са Програмом рада Коморе за 2021. годину, из Закона бришу одредбе које се односе на рад и функционисање Арбитражног одбора за потрошачке спорове при Комори, због одсуства финансијских и техничких средстава за рад истог, те због изразито ниске заинтересованости за рјешавања потрошачких спорова.
* Иницијатива за измјену **Закона о Економско-социјалном савјету РС** - Комора је Министарству рада и борачко-инвалидске заштите поново упутила иницијативу да се у састав чланова Савјета укључе представници Коморе и Занатско-предузетничке коморе РС. У иницијативи је образложено да ПКРС, као самостална, стручно-пословна организација, заступа интересе више од 10.000 привредних друштава, својих чланица, а предочен је и преглед структуре чланства економско социјалних савјета у земљама ЕУ, у којима су представници привредних комора чланови.
* **Правилник о издавању и одузимању лиценци за обављање послова у области рударства** ("Сл. гласник РС", број: 109/18) - Министарству енергетике и рударства упућена је иницијатива за измјену овог правилника, са циљем растерећења привредних друштава из области рударства од обавезе запошљавања кадра за прибављање јединствене лиценце која је уведена прописима из области рударства, без обзира да ли обављају све послове за које је потребна лиценца или ангажују екстерне овлаштене субјекте за обављање тог посла. Идентична иницијатива раније је упућена у марту 2020. године, те поново у августу 2021. године.
* **Одлуком о измјенама и допунама Одлуке о Гарантном програму подршке привреди за ублажавање посљедица пандемије болести COVID 19 изазване вирусом SARS-CoV-2** - ("Сл. гласник РС", број: 112/21), Влада Републике Српске продужила је рок спровођења гарантног програма Републике Српске до 31.12.2022. године. Предметним измјенама и допунама повећан је највећи износ за средња привредна друштва са 400.000 КМ на 500.000 КМ, те је утврђено да највећи износ кредита за остале привредне субјекте износи 500.000 КМ.
* **Правилник о управљању отпадним уљима –** Комора је, крајем извјештајне године, упутила Министарству за просторно уређење, грађевинарство и екологију мишљење на приједлог Правилника о управљању отпадним уљима којим је тражено да се произвођачи јестивих уља изузму из обавезе управљања отпадним уљима, из разлога што јестива уља нису препозната и дефинисана одредбама Закона о управљању отпадним уљима. Додатно смо захтијевали и одгоду примјене предметног Правилника.
* **Правилник о посебним условима за вршење контролног испитивања апарата за гашење пожара** ("Сл. гласник РС", број: 05/21 и 48/21), Привредна комора РС упутила је, у октобру 2021. године, иницијативу МУП-у за одгађање примјене овог Правилника, а којим се прописују контролна испитивања апарата за гашење пожара, начин вршења контроле и рокови за вршење наведених испитивања до 2023. године.[[7]](#footnote-7) Јавне консултације, о наведеном Правилнику, организоване су у просторијама Коморе, уз учешће представника МУП-а, сервисера противпожарних апарата и заинтересованих привредника.
* **Закон о споразумном вансудском финансијском реструктурирању** ("Сл. гласник РС", број: 99/20) – сходно овом Закону, Комора спроводи поступак финансијског реструктурирања, а током 2021. године, ПКРС је донијела два подзаконска акта и то: Одлуку о висини накнаде за рад посреднику у току поступка споразумног вансудског финансијског реструктурирања и Етички кодекс за посреднике у поступку споразумног вансудског финансијског реструктурирања. Додатно, представници Коморе су активно сарађивали са представницима Министарства привреде и предузетништва Републике Српске на изради Правилника о поступку споразумног вансудског финансијског реструктурирања. Крајем јула, Комора је дала мишљење на приједлог коначног текста Правилника.
* **Уредба о поступку додјеле средстава за подстицај развоја малих и средњих предузећа**  ("Сл. гласник РС", бр. 103/21) - којим је регулисан систем подршке за развој малих и средњих предузећа, а чији приједлог је достављен Комори на давање мишљења и коментара. И поред остављеног кратког рока, упућен је низ приједлога и сугестија за побољшање предметне Уредбе у циљу добијања најбољих ефеката предметних средстава. Комора је инсистирала да се кроз уредбу дефинише методологија Центра за дигиталну трансформацију Коморе, те да се већи значај посвети сертификованим консултантима у процесу дигиталне трансформације уз низ осталих примједби који се тичу износа средстава за организовање и посјете конференцијама изван БиХ, поједностављења средстава обезбјеђења, итд.
* **Правилник о садржају извјештаја о пословању слободне зоне** ("Службени гласник РС", број: 87/21) – Мишљење Коморе на текст приједлога Правилника достављено је Министарству привреде и предузетништва Републике Српске са циљем да се оснивач или друштво за управљање слободном зоном обавежу на достављање свеобухватнијих информација о пословању зоне, као што су капацитети зоне, вриједност робе унијете у зону, вриједност робе изнијете из зоне, обим и структура улагања (домаћих и страних), остварени ефекти на локални и републички привредни развој и спољнотрговински биланс, запосленост, технолошки степен развијености, итд.
* **Стратегија запошљавања Републике Српске за период од 2021 – 2027 године** –Комора је упутила иницијативу Министарству рада и борачко-инвалидске заштите Републике Српске за учешће у креирању Стратегије запошљавања Републике Српске, с обзиром да је претходна Стратегија истекла 2020. године, те да је потребно донијети нову Стратегију која би представљала оквир за усклађивање јавних политика у области запошљавања и интереса и потреба привреде и привредних субјеката у Републици Српској. У септембру 2021. године, Министарству је достављен сет коментара и приједлога за предметну стратегију са посебним освртом на подстицаје за покретање пословања, развој програма едукација о предузетништву, пореска растерећења за прве године пословања, развој запошљавања у неразвијеним општинама и др.
* **Стратегија привлачења страних инвестиција у Републику Српску за период 2021 - 2027 године** –Комора је упутила низ приједлога на текст приједлога наведене Стратегије са циљем скретања пажње на потребе задржавања стручних кадрова у Републици Српској, нарочито у области ИКТ, повластице за ИКТ привредне субјекте, олакшице за улагања која се односе и обухватају трансфер технологија и знања, јасно идентификовање и промоција сектора потенцијално интересантних страним инвеститорима, предвиђање средстава у Буџету за подршку дигитализације привреде у РС и сл.
* У оквиру посебних овлаштења које је Комора добила на основу Закона о средњем образовању и васпитању Републике Српске ("Сл. гласник РС", број: 41/18, 35/20 и 92/20) Управни одбор Коморе донио је **Упутство о вршењу провјере испуњености услова за образовање ученика код послодаваца** којим су регулисани услови и начин провјере испуњености услова за образовање ученика код послодаваца, организација, састав и начин рада Комисије за утврђивање испуњености услова.
* Током 2021. године, Комора је усвојила **Одлуку о допуштеној висини технолошког мањка, кала, квара, растура и лома приликом експлоатације бентонитне глине** ("Сл. гласник РС", број: 69/21) и **Одлуку о допуштеној висини технолошког мањка, кала, квара, растура и лома у производњи пива** ("Сл. гласник РС", број: 69/21), којима се утврђује допуштена висина губитака на залихама (репроматеријал), а које сходно одредби члана 11. Закона о порезу на добит, не подлијежу опорезивању.
* У септембру 2021. године, у два наврата упућен је приједлог мјера Привредне коморе Републике Српске за **Програм економских реформи РС за период 2022 – 2024. година**, у којем су, између осталих, предложене сљедеће мјере: поновљен је захтјев за смањење збирне стопе доприноса за најмање 2%; затражена је подршка за улагања у технолошки напредак и осавремењивање пословних процеса, дигитализацију и иновације у приватном сектору, развој производа и већи степен финализације производње, те увођење неопходних стандарда и развој радне снаге; инсистирано је на смањењу фискалних и парафискалних намета за привреду Републике Српске; тражи се ефикасно реструктурирање државних предузећа и рационализација запослених у јавном сектору; смањење увозне зависности кроз развој домаћих производних капацитета, те сачињавање прегледа производа који се увозе и дефинисање могућности супституције увоза; наставак реформе образовног система у складу са потребама привреде са циљем увођења већег степена практичне наставе у образовни процес и плаћене практичне наставе; пружање додатне подршке промоцији домаће производње и куповине домаћих производа, предложене су посебне пореске олакшице за свако улагање које се односи на транфер технологија и знања, пружање подршке сектору саобраћаја, дигитализацију и информатизацију пољопривредног сектора и сл.;
	+ - Предсједник Привредне коморе РС, Перо Ћорић, обратио се посланицима на 26. посебној сједници НСРС, одржаној 14.12.2021. године, на којој су разматрани ПЕР РС за 2022-2024. годину и Буџет РС, те изнио приједлоге и очекивања привредника.
		- ПЕР РС 2022-2024. година и Буџет РС за 2022. годину, објављени су у "Сл. гласнику РС", бр. 121/21. ПЕР РС садржи слиједеће приједлоге Коморе: Смањење оптерећења по основу доприноса путем смањења укупне збирне стопе доприноса, растерећење привреде кроз смањење и укидање појединих непореских давања (укидање комуналне таксе на истицање пословног имена и смањење посебне републичке таксе), растерећење опорезивања рада, смањење увозне зависности кроз пружање подршке развоју конкурентне базне индустрије и домаћегпроизвода, у оквиру буџета планирана су средства у износу од 15.000.000,00 КМ као подршка развоју привреде и побољшања ефикасности пословања и увођења нових технологија, унапређење конкурентности пољопривреде, шумарства и водопривреде, смањење утицаја посљедица пандемије ковид 19 на туризам и повећање броја страних туриста, планирано је увођење поједностављеног начина ангажовања на сезонским пословима, што би довело до раста прихода од пореза на доходак и доприноса, најављено је реструктурирање Жељезница и МХ ЕРС, планирано је пружање финансијске подршке пројектима енергетске ефикасности и коришћења обновљивих извора енергије у индустрији, промоција производње и употребе производа са смањеним утицајем на животну средину, те подизање свијести о значају заштите животне средине, финансијска подршка МСП за дигиталну трансформацију пословања, женама предузетницама, примјена и одржавање информационих система за управљање пројектима развоја е-управе и надзор у области информационе безбједности, док Буџет РС предвиђа слиједећа средства подршке:

|  |  |
| --- | --- |
| **ПРЕГЛЕД ГРАНТОВА И СУБВЕНЦИЈА ПО ПОТРОШАЧКИМ ЈЕДИНИЦАМА (ПРИЈЕДЛОГ БУЏЕТА РС ЗА 2022. ГОДИНУ)** | **Приједлог буџета РС за 2022. годину (у КМ)** |
| **1. Министарство просвјете и културе** |
| Расходи за спровођење реформе образовања у Републици Српској  | 160.000 |
| Текући грантови културе  | 640.000 |
| Текући грантови удружењима од јавног интереса | 100.000 |
| Трансфери јединицама локалне самоуправе за дефицитарна занимања | 900.000 |
|  **2. Министарство за научнотехнолошки развој, високо образовање и информационо друштво** |   |
| Текући грант за активности научних институција | 1.000.000 |
| Текући грант за промоцију науке | 80.000 |
| Текући грант за активности у области технологије | 150.000 |
| Дознаке за студенте дефицитарних занимања | 0 |
| Трансфер за Иновациони центар Бања Лука | 500.000 |
|  **3. Министарство енергетике и рударства** |
| Текући грант - Подршка унапређењу привредних активности и побољшања пословања привредних друштава | 1.000.000 |
| Текући грант - подршка организовања научних, стручних и промотивних скупова и форума у циљу промоције и развоја енергетике и рударства | 50.000 |
| Текући грант предузећима за вођење стечајног поступка | 20.000 |
|  **4. Министарство пољопривреде, шумарства и водопривреде** |
| Субвенције нефинансијским субјектима у области шумарства | 2.000.000 |
| Субвенције нефинансијским субјектима у области ветеринарства | 300.000 |
| Субвенције нефинансијским субјектима у области ловства | 50.000 |
| Остали текући грантови у пољопривреди | 60.000 |
| Трансфери за суфинансирање пројеката финансираних из средстава међународних финансијских и нефинансијских институција | 8.000.000 |
|  **5. Агенција за аграрна плаћања** |
| Субвенције за подстицај развоја пољопривреде и села | 75.000.000 |
|  **6. Министарство саобраћаја и веза** |
| Субвенција предузећу "Жељезнице Републике Српске" | 20.000.000 |
| Субвенција "Аеродроми Републике Српске" АД Бања Лука | 1.900.000 |
| Субвенције ЈП "Поште Српске"  | 1.000.000 |
| Текући грантови удружењима од јавног интереса | 20.000 |
|  **7. Министарство привреде и предузетништва** |
| Субвенције на име подстицаја за повећање плате радника | 3.000.000 |
| **Текући грант - Подршка развоју привреде и побољшања ефикасности пословања и увођења нових технологија** | **15.000.000** |
| Текући грант - Подршка учешћу и организацији сајмова и манифестација у сврху развоја привреде и предузетништва | 20.000 |
| Текући грант за провођење Стратегије развоја МСП, предузетништва и успостављања пословних зона | 40.000 |
| Текући грант предузећима за вођење стечајног поступка | 10.000 |
|  **8. Министарство трговине и туризма** |
| Пројекат "Наше је боље"  | 90.000 |
| Расходи за реализацију Стратегије туризма  | 20.000 |
| Расходи за реализацију Стратегије развоја трговине  | 20.000 |
| Субвенције нефинансијским субјектима | 1.450.000 |
| Текући грант за развој туризма у Републици Српској | 0 |
| Капитални грант за развој туризма у Републици Српској | 0 |
| Грант за развој туризма у Републици Српској | 1.000.000 |
| Текући грант за заштиту потрошача | 90.000 |
|  **9. Министарство за просторно уређење, грађевинарство и екологију** |
| Трансфери за суфинансирање пројеката финансираних из средстава међународних финансијских и нефинансијских институција | 1.483.100 |
| Трансфери за Националне паркове "Сутјеска" и "Козара" | 1.800.000 |
| Трансфер за Национални парк "Дрина" | 180.000 |
|  **10. Министарство рада и борачко-инвалидске заштите** |
| Трансфер Заводу за запошљавање за подстицај запошљавања и самозапошљавања дјеце погинулих бораца, РВИ и демобилисаних бораца Републике Српске | 7.002.000 |
| Трансфер Заводу за запошљавање - Програм подршке привреди путем поврата уплаћених пореза и доприноса за ново запошљавање радника | 5.000.000 |

Комора је, у току 2021. године, организовала консултације и расправе о нацртима и приједлозима докумената од значаја за привреду, као што су:

* Састанак представника привреде Републике Српске са предсједником Владе Републике Српске, г-дином Радованом Вишковићем и министрима у Влади Републике Српске на тему ПЕР 2022-2024;
* Јавна расправа на нацрт Закона о фискализацији;
* Јавне консултације на нацрт Закона о ПДВ;
* Јавна расправа на нацрт измјена и допуна Закона о заштити потрошача;
* Јавне консултације o Правилнику о посебним условима за вршење контролног испитивања апарата за гашење пожара;
* Предавање на тему алтернативних начина рјешавања спорова;
* Јавне консултације на тему достављања података из књиговодствених евиденција електронским путем (е-КИФ/КУФ)

Поред консултација и расправа које је Комора организовала, представници Коморе су учествовали и на слиједећим расправама и консултацијама о нацртима и приједлозима докумената од значаја за привреду:

* Нацрт Закона о међубанкарским накнадама код платних трансакција на основу платних картица;
* Нацрт Закона о обновљивим изворима енергије;
* Нацрт Закона о образовању одраслих;
* Нацрт Закона о измјенама и допунама Закона о унутрашњем платном промету.

И током извјештајне године, представници Коморе РС активно су учествовали у раду НСРС и њених одбора, иако без могућности физичког присуства сједницама, као и у раду органа и тијела у које су именовани, као нпр. радна група за израду Закона о образовању одраслих; радна група за израду Закона о превозу у друмском саобраћају Републике Српске; радни састанци за израду подзаконских докумената на основу Закона о споразумном вансудском финансијском реструктурирању, оперативно тијело за оптимизацију процедура и формалности; интерресорна радна група за унапређење законодавног оквира за извођење практичне наставе у пословним субјектима, трипартитно савјетодавно вијеће Министарства просвете и културе РС; итд.

Комора је у току 2021. године активно учествовала у **имунизацији запослених у привреди Републике Српске** против COVID-19. Првобитно је у сарадњи са Привредном комором Републике Србије организована имунизација преко 700 запослених у привреди Републике Српске на територији Републике Србије у вријеме када у Републици Српској није било вакцина за имунизацију против вируса корона. Накнадно, у сарадњи са неколико министарстава Владе Републике Српске, Институтом за јавно здравство Републике Српске и Заводом за медицину рада и спорта Републике Српске организована је имунизација запослених у привреди Републике Српске у привредним субјектима, али и у просторијама Привредне коморе Републике Српске. Захваљујући активностима Коморе, укупно је вакцинисано око 3.000 радника из преко 200 привредних субјеката са територије Републике Српске.

**в) активности гранских удружења Привредне коморе РС**

Активности гранских удружења, током извјештајне године, одвијале су се у складу са Програмом рада Коморе за 2021. годину, прилагођене тренутним условима и специфичним околностима пословања због утицаја вируса корона, односно пандемије која је и даље утицaла на рад цјелокупног коморског система Републике Српске, па тако и на дјеловање гранских удружења. У циљу квалитенијег заступања интереса привреде, током године је дошло до раздвајања Удружења тровине, туризма и угоститељства ПКРС на два удружења, тј. Удружење тровине ПКРС и Удружење туризма и угоститељства ПКРС, а чиме је Одлуком Управног одбора ПКРС бр. 01-1398-4/21 од 13.10.2021. године у Комори Репбулике Српске формирано 16 гранских удружења.

Имајући у виду да органи удружења, на својим сједницама, усвајају годишња документа, у наставку су наведене само значајније активности, реализоване у оквиру сектора, односно гранских удружења.

***Удружење пољопривреде и прехрамбене индустрије***

* Реализација активности дефинисаних Програмом рада Коморе и Удружења за 2021. годину, са посебним освртом на праћење стања и пружање подршке привредним друштвима након појаве пандемије Covid 19, чије су се негативне посљедице у значајној мјери осјетиле и током 2021. године
* Настављена је веома коректна, функционална и редовна сарадња Удружења са надлежним институцијама у области пољопривреде и прехрамбене индустрије, првенствено са ресорним Министарством, а све у циљу изналажења механизама за креирање повољнијег привредног амбијента и јачања инстутиционалне сарадње.
* Почетком 2021. године, представници Удружења, заједно са надлежним ресорним институцијама, активно су учествовали у анализирању стања сектора у 2020. години, реализованим подстицајним мјерама, креирању процјене производње сектора и предлагању нових подстицајних мјера, које се уређују и дефинишу на основу Правилника о условима и начину остваривања новчаних подстицаја за развој пољопривреде и села и Правилника о условима и начину остваривања новчаних подстицаја за капиталне инвестиције у пољопривредној производњи.[[8]](#footnote-8)
* Редовно су разматране информације о кретању физичког обима производње, спољнотрговинској размјени у сектору пољопривреде и прехрамбене индустрије, те анализирана укупна проблематика у пословању привредних друштвата .[[9]](#footnote-9)
* Извршена је детаљна анализа сектора, привредних друштава и групација у оквиру Удружења, а посебна пажња посвећена је активирању рада групација и одржавању састанака привредника по гранама - 4 (четири) сједнице органских произвођача и прерађивача (фебруар, јун, септембар и децембар)[[10]](#footnote-10); једна сједница произвођача и прерађивача рибе (март)[[11]](#footnote-11); 3 (три) сједнице произвођача и прерађивача дувана (јун, јул и септембар)[[12]](#footnote-12), док су за Групацију житопрерађивача (ратарство и млинско-пекарска индустрија), организована два значајна догађаја.[[13]](#footnote-13) Након одржаних сједница, представници Удружења редовно су извјештавали ресорно министарство, те по потреби организовали додатне састанке.
* Активно учешће представника Удружења у реализацији и праћењу пројеката у области пољопривреде и прехрамбене индустрије[[14]](#footnote-14) и њихово представљање и информисање привредних друштава за укључивање у исте, као и учешће у реализацији пројекта Дигитализација општинског управљања земљиштем.[[15]](#footnote-15)
* Представници Удружења, као чланови радне групе за израду Закона о организацији тржишта вина БиХ, а на основу именовања МСТЕОБиХ, активно су учествовали у радним састанцима, те је постигнут одређен степен усаглашавања одредби, док ће се одредбе Нацрта закона које нису усаглашене кандидовати на министарски ниво.
* У подручју спољне трговине праћена је примјена споразума CEFTA, ССП и додатног протокола на ССП. Представник Удружења је члан радне групе за пољопривреду, укључујући санитарна и фитосанитарна питања споразума CEFTA. У току године редовно је праћено стање извјештаја и трговинске размјене.
* Удружење је активно учествовало у припреми и доношењу законске регулативе у овој области, дајући примједбе, приједлоге и сугестије, који су у одређеној мјери прихваћене и уграђене у регулативу, као нпр. Закона о измјенама и допунама закона о рибарству, Закона о сточарству, Закона о пчеларству, те осталих правилника из области пољопривредно прехрамбене индустрије. Такође, чланови Удружења учествовали су у изради и доношењу нацрта Стратегије развоја пољопривреде и руралних подручја 2021-2027, као и дефинисању приоритетних приједлога сектора за Програм економских реформи РС 2022-2024 година.
* Када су у питању сајамске манифестације, битно је истаћи активно учешће Удружења у организацији и учествовању на 88. Међународном пољопривредном сајму Нови Сад, затим 19. Међународном сајму пољопривреде, лова и риболова Интерагро 2021 Бијељина, док је, крајем септембра у Бањалуци одржан „Први органик фест Републике Српске“, који је окупио излагаче органских производа из Српске, Србије и Хрватске.[[16]](#footnote-16)
* Након више радних састанака одржаних између привредних друштава из Српске и Србије, у септембру је потписан Споразум о сарадњи у области пољопривредне и прехрамбене индустрије, између удружења Привредних комора Републике Српске и Србије.
* Конститутивна сједница Скупштине Удружења у новом сазиву, одржана је у октобру у Бањој Луци, а током године одржане су и двије сједнице Извршног одбора у новом сазиву, и то Конститутивна у октобру у Бањој Луци и редовна сједница у новембру у Бијељини. На сједницама је извршен избор новог руководства, анализирано стање сектора, усаглашена нова нормативно правна акта, приједлог приоритетних мјера за ПЕР, као и дефинисани закључци о даљем раду.
* Редовне активности удружења свакако су и оне које произилазе из послова јавних овлаштења, а у сарадњи са представницима стручних служби, активности су вођене у вези организовања сусрета привредника, округлих столова, привредних манифестација у земљи и иностранству, израда анализа о стању домаће производње, спољнотрговинске размјене, креирање одређених иницијатива заштите домаће производње, иницирање већег степена сарадње и учешћа домаће сировине у преради и креирању домаћег финалног производа у циљу заокружења технолошког процеса производње, подизања и унапређења конкурентности сектора, повезивањем домаће примарне пољопривредне производње и домаће прехрамбене индустрије.

***Удружење шумарства и прераде дрвета***

* На сједницама органа Удружења, редовно је разматрана информација о кретању физичког обима производње шумарства, прераде и производа од дрвета и производње намјештаја и информација о спољнотрговинској размјени, односно оствареном извозу и увозу у областима прерада и производи од дрвета и производња намјештаја, те анализирана укупна проблематика у пословању, а посебно у новонасталој ситуацији проузрокованој пандемијом корона вируса.
* Током 2021. године, остварен је мањи обим производње у областима шумарства, првенствено због немогућности извођача радова да изврше уговорене послове сјече и привлачења у планираној динамици. Извођачи радова у шумарству као пресудне разлоге за неизвршавања преузетих обавеза сјече и привлачења шумских дрвних сортимената истицали су недостатак радника, дотрајалу механизацију и изостанак било каквих подстицаја за набавку горива. У области прераде дрвета и производи од дрвета у већем дијелу године обим производње био је испод или у висини оствареног обима производње у 2020. години. Тек у четвртом кварталу 2021. године забиљежен је раст производње у овој области, док је у области производње намјештаја остварен значајно већи обим производње у односу на претходну годину.
* Посматрајући пословне резултате, остварне 2021. године, може се закључити да су резултати сасвим задовољавајући и да су далеко бољи од очекиваних, имајући у виду негативан утицај пандемије корона вируса на тржишна кретања.[[17]](#footnote-17)
* Извршена је провјера примјене FSC стандарда у ЈПШ од стране SGS Словачка.
* Затражено је да купопродајни уговори за 2022. годину, са количинама и динамиком испорука, буду припремљени и закључени до краја децембра 2021. године, а што је и реализовано.
* На захтјев Министарства привреде и предузетништва РС, секретар Удружења је учествовао у раду Комисије за спровођење поступка провјере испуњености услова за сврставање привредних субјеката у групе зависно од степена прераде (финални, полуфинални и пимарни), а на сједници Извршног одбора Удружења дате су примједбе, сугестије и мишљење на нацрт Уредбе о условима за рад и разврставање привредних субјеката из области прераде дрвета.
* На захтјев Министарства пољопривреде, шумарства и водопривреде РС одржане су двије сједнице Извршног одбора у проширеном саставу на тему: Проблеми у снабдијевању дрвопрерађивача у Републици Српској шумским дрним сортиментима четинара и закључено да је потребно извршити унапређење критеријума за распдјелу шдс, односно измјенити и допунити Одлуку о утврђивању критеријума, услова и начина испоруке шумских дрвних сортимената.[[18]](#footnote-18)
* Током године, рађене су анализе о стању у овом сектору, тржишним кретањима и повећаној потражњи производа дрвопрерађивачке индустрије, посебно енормне тражње производа од четинарског дрвета због поремећаја ланаца снабдијевања на глобалном нивоу. Обавјештавана је јавност о кретањима у области шумарства, прераде дрвета и производњи намјештаја.
* Поред догађаја у Републици Српској на тему шумарства, прераде дрвета и производње намјештаја секретар Удружења је учествовао и на међународним догађајима, конференцијама, конгресима и другим активностима у класичном формату, те online (путем Zoom и MS Teams платформи).

***Удружењe грађевинарства и индустрије грађевинског материјала***

* На тешко стање у грађевинарству континуирано је указивано током године, те су у циљу побољшања у овој области предлагане мјере, а нарочито потенцирана потреба стварања услова за веће ангажовање домаће грађевинске оперативе и пројектантско-консултантских друштава на пословима који се финансирају из буџета (републичког и локалних заједница), као и довођење у равноправан положај страних и домаћих извођача у односу на законске обавезе (лиценце, запослени, порези и друго).
* Одржана је једна редовна сједница Скупштине Удружења, као и једна сједница Извршног одбора Удружења, на којима је разматрана актуелна проблематика у пословању привредних друштава која послују у овом сектору.
* Конституисана је нова Скупштина Удружења на којој је за предсједника изабран Стојан Вујатовић, а за потпредсједника Александар Убипарип. Такође, конституисан је и нови сазив Извршног одбора Удружења, те за предсједника изабран Бојан Ћосић, а за потпредсједника Никола Баштинац.
* Представници Удружења наставили су интензивну сарадњу са Министарством за просторно уређење, грађевинарство и екологију у циљу изналажења механизама за креирање повољнијег привредног амбијента, као предуслова за излазак овог сектора из кризе изазване појавом пандемије, као и наглим скоковима цјена грађевинског материјала.
* Активно учешће у припреми и доношењу законске регулативе, кроз давање примједби, приједлога и сугестија, као и у активностима које су произашле из послова јавних овлаштења (сагласности на склопљене уговоре, мишљења, потврде и остале активности у складу са задацима и овлаштењима које има Комора РС).
* Одржана је по једна сједница Групације геодета и Групације деташираних привредних друштава.
* Комисија за деташмане ПК РС, на сједници одржаној 03.09.2021. године донијела је Одлуку о расподјели Редовног контигента деташмана (529 дозвола) на 31 привреднo друштавo, од чега су 23 корисници деташмана из ранијег периода, док је 9 новопријављених привредних друштава. На истој сједници Комисија је усвојила и расподјелу Посебног дјела контигента деташмана који припада Републици Српској (137 дозвола), на конкурс се пријавило 11 привредних друштава. Додјела је извршена на свих 11 привредних друштава, од чега је 9 привредних друштава који су корисници овог контигента из претходних година, а свих 9 конкурисали су и за Редовни дио контигента. Одлука о расподјели Редовног и Посебног контигента деташмана је достављена свим учесницима Јавног конкурса са поуком о праву на приговор, а како у остављеном року није било приговора, Комисија је Одлуку о расподјели деташмана за 2021/2022. деташманску годину доставила Спољнотрговинској комори БиХ која је касније исту прослиједила Министарству вањске трговине и економских односа БиХ.
* ПКРС је, у више наврата, имала састанке са представницима релевантних институција у вези са проблемом заказивања термина за издавање виза за деташиране раднике у Амбасади СР Њемачке.
* Остале активности Удружења грађевинарства и ИГМ, обухватају учешће у конференцији „Унапређење ЕЕ у локалним заједницама“, те учешће у раду Комисије за вредновање иноваторских радова.
* Активности Удружења које нису одржане због околности изазваних појавом вируса корона:
* Учешће у привредним мисијама и сајмовима грађевинарства као што су „ГРАМЕС 2021“, Сајам инвестиција Бања Лука 2021, Сајам грађевинарства у Будви 2021.
* Планирана посјета руководства Коморе деташираним привредним друштвима у СР Њемачкој.
* Активности везане за рад Организационог одбора СТЕП ГРАД 2021. и Удружења за земљотресно инжењерство Републике Српске – ЗИРС.
* Стручни скупови у вези са енергетски ефикасном градњом и модерним становањем.
* Организација научно-стручног скупа „Савремена теорија и пракса у градитељству“ (као суорганизатор).
* Рад у тијелу за непристрасност и равнотежу интереса.
* Учешће на четвртом Енергетском самиту у БиХ „Подстицаји ЕЕ у БиХ“.

***Удружењe саобраћаја и веза***

* Активности у креирању регулативе, давање примједби, приједлога и сугестија из области саобраћаја, те учешће у радним састанцима, научно-стручним скуповима и сличним догађајима и активностима, заједно са представницима Министарства саобраћаја и веза Републике Српске.[[19]](#footnote-19)
* У сарадњи са Министарством саобраћаја и веза РС, тј. Владом Републике Српске, и током извјештајне године, настављене су активности на обезбјеђивању финансијске помоћи превозницима који обављају друмски превоз путника, а с циљем санирања штете изазване појавом вируса корона. За период јануар - април 2021. године донесена је Уредба о поступку додјеле средстава привредним субјектима у области превоза лица у друмском саобраћају за санирање посљедица пандемије вируса корона („Службени гласник РС“, број 48/21), те је за одржавање ликвидности за 78 привредних субјеката, за овај период, укупно извојено 1.493.801,29 KM, док је у ранијем периоду (март – децембар 2020. године), у ове сврхе издвојено 5.952.925,22 КМ, што укупно износи 7.446726,51 КМ. На захтјев Скупштине Удружења саобраћаја и веза Привредне коморе Републике Српске, а у комуникацији са Министарством саобраћаја и веза Републике Српске, Влада Републике Српске је објавила Уредбу о поступку додјеле средстава привредним субјектима у области превоза лица у друмском саобраћају за санирање финансијског губитка због посљедица пандемије вируса корона од маја – јула 2021. године („Службени гласник РС“, број 108), а након што се обраде захтјеви превозника, биће познат и одобрени износ средстава.
* Завршен је поступак редовног усклађивања редова вожње за регистрациони период 2021/2022. година,[[20]](#footnote-20) одржане су четири сједнице Комисије за усклађивање редова вожње, објављен је Регистар републичких редова вожње 2021/2022. годину, који садржи 124 регистрована реда вожње. Дефинисана је процедура усклађивања међуентитетских редова вожње за дио линије кроз Републику Српску.[[21]](#footnote-21) Комисија за усклађивање међуентитетских редова вожње је у континуитету читаве године рјешавала по захтјевима превозника.
* Одржана је редовна Конститутивна сједница Скупштине Удружења саобраћаја и веза Привредне коморе Републике Српске, те четири сједнице Извршног одбора Удружења саобраћаја и веза Привредне коморе Републике Српске.
* Остале активности, реализоване у сарадњи са надлежним органима, организацијама и институцијама огледају се у информисању превозника о закључцима са тих састанака, те рад са надлежним органима на сузбијању нелегалног превоза[[22]](#footnote-22).
* Чланови Удружења континуирано су информисани о научно-стручним скуповима, округлим столовима и сличним догађајима у организацији Привредне коморе, али и других институција које су могле бити од интереса и користи за чланство из овога сектора.
* Остварено је више контакта са представницима Удружења превозника за унутрашњи и међународни транспорт Републике Српскe.
* Праћење сједница Одбора Међународног и међуентитетског друмског превоза путника и терета Спољнотрговинске коморе Босне и Херцеговине.

***Удружење трговине, туризма и угоститељства***

* Учешће у раду Одбoрa зa oлaкшaвaњe тргoвинe Бoснe и Хeрцeгoвинe
* Министарству транспорта и комуникација БиХ упућена је иницијатива за измјену Закона о јавном радио-телевизијском систему БиХ („Сл. гл. БиХ“, бр. 78/05, 35/09 и 32/10, 51/15 и 25/16), с циљем да се дјелатности пружања смјештаја, припреме и послуживања хране, хотелијерство и угоститељство изузму из обавезе плаћања РТВ таксе за сваки пријемник који посједују субјекти у овој области, односно да се плаћа једна такса по привредном субјекту.
* Министарству финансија упућена иницијатива за измјену Закона о девизном пословању („Службени гласник Републике Српске“ бр. 96/03, 123/06, 92/09, 20/14 и 20/18) и Одлуке о условима и начину обављања мјењачких послова („Службени гласник Републике Српске“ бр. 7/04, 112/09 и 33/14) да се омогући да овлашћени мјењач може да закључи уговор о пословно техничкој сарадњи са више банака.
* У циљу припрема измјена прописа о платном промету и банкарском пословању Министарству финансија достављена је анализа оптерећења привредних субјеката из трговине и угоститељства у вези са међубанкарским накнадама за плаћања на бази платних картица.
* Удружење је сарађивало са Министарством трговине и туризма на дефинисању свих мјера за помоћ сектору трговине, туризма и угоститељства у условима пословања изазваним појавом болести COVID 19, те Институтом за јавно здравство око олакшавања услова за рад привредних субјеката из трговине, бањских центара и угоститељства у овим условима.
* У циљу пoдстицaњa рaзвoja дoмaћeг туризмa и очувања нивоа запослених, на иницијативу Привредне коморе РС, Влада Републике Српске је продужила кориштење ваучера до краја јуна 2021. године.
* У сарадњи са Министарством трговине и USAID пројектом за развој туризма, организоване су 4. радионице са привредницима и образовним институцијама у Бања Луци, Теслићу, Јахорини и Требињу, а на тему припреме за израду нове Стратегије развоја туризма Републике Српске за период 2021-2027. године.
* У сарадњи са Министарством трговине и туризма, Туристичком организацијом Републике Српске, Универзитетом Источно Сарајево и USAID пројектом за туризам учешће у радионицама на дефинисању текста Стратегије развоја туризма Републике Српске за период 2021-2027.године.
* У оквиру пројекта EU4 Business за туризам, а у сарадњи са Развојном агенцијом Источно Сарајево и Туристичком организацијом Источно Сарајево организован је дводневни семинар за туристичке субјекте са регије Источно Сарајево на тему „Сaврeмeни мaркeтинг у туризму, инoвaциje у oблaсти кoмуникaциja“.
* Групација бања је, уз финансијску подршку Министарства трговине и туризма РС, из намјенских средстава за развој туризма организовала дводневну едукацију за запослене у бањама на тему „Едукација и унапређење продајних вјештина за запослене у бањама“
* У сарадњи са Туристичком организацијом Републике Српске, уз финансијску подршку Министарства трговине и туризма из намјенских средстава за развој туризма и USAID пројекта за туризам, за пружаоце услуга у приватном смјештају и сеоским домаћинствима организовано је 8 радионица у 4 локације (Бања Лука, Шипово, Пале и Требиње) на теме: **„**Канали продаје и дистрибуције“ и „Подизање вриједности услуга у приватном смјештају и сеоским домаћинствима“.
* Групација бања наступила је у Љубљани на сајму 20. Фестивал за третје живљенско обдобје у периоду од 29.09. до 01.10.2021. године,
* Предсједник Групације бања, Александар Радошевић је, у септембру 2021. године, учествовао (у online формату) нa Кoнгрeсу здрaвствeнoг туризмa у Moскви, нa кojeм је прeдстaвио Бaњe Рeпубликe Српскe.
* Министарство трговине и туризма Републике Српске, Привредна комора РС, Завод за запошљавање РС, Завод за образовање одраслих РС, Фондација Хелветас Моја Будућност и Едукативни центар Привредне коморе Републике Српске потписали су Споразум о сарадњи на изради програма оспособљавања одраслих у области трговине и туризма, који се односи на креирање програма оспособљавања за занимање конобар.
* На иницијативу привредника, Управни одбор ПКРС је раздвојио Удружење и формирао Удружење трговине и Удружење туризма и угоститељства, те су одржане конститутивне сједнице скупштина Удружења трговине и Удружења туризма и угоститељства, изабрани предсједници и потрредсједници скупштина, изабрани извршни одбори који су одржали своје конститутивне сједнице.
* Извршни одбор Удружења туризма и угоститељства ПКРС је, Министарству трговине и туризма доставило иницијативу за наставак пројекта додјеле ваучера, односно субвенционисаног одмора у Републици Српској у 2022. години, као сталне мјере подршке развоју туризма у Републици Српској, уз приједлоге за допуну правила за кориштење ваучера.
* Извршни одбор трговине и Извршни одбор туризма и угоститељства разматрали су проблематику везану за најављено повећање цијене електричне енергије и предузели даље активности према Влади Републике Српске и Електропривреди Републике Српске у циљу кориговања понуђених уговора.
* Учешће у Савјетодавном одбору стуријског програма Туризам и угоститељство Универзитета у Источном Сарајеву у подизању квалитета образовања у туризму.
* Учешће у радној групи ТАНГРАМ пројекта Туристичке организације Града Бања Лука с циљем изгрaдње и прoмoциjе AДРИOН брeндa у туризму прoмoвисaњeм oдрживe вaлoризaциje и интeгрaциje пaркoвa у туристичку пoнуду кao нeoткривeних рeсурсa, пoмoћу инoвaтивнoг систeмa упрaвљaњa зaснoвaнoг нa сaрaдњи измeђу jaвнoг и привaтнoг сeктoрa, са акцентом на Бањ брдо и његову заштиту и укључивање у туристичку понуду Града.
* Учешће у раду Координационог одбора туристичких организација и Управног одбора Туристичке организације Републике Српске
* Групација приређивача игара на срећу и Групација кладионичара одржали су 3 састанка са представницима Министарства финансија и Управе за игре на срећу у вези примјене одредби Закона о играма на срећу
* Представници Групација приређивача игара на срећу на аутоматима одржали су састанак са Министарством финансија, Републичком управом за игре на срећу и привредним друштвом Проинтер везано за теме које се односе на накнаде за приређивање игара на срећу на аутоматима, лицeнцама зa прирeђивaњe игaрa нa срeћу и oдoбрeњa зa рaд, увeзивaњe нa РAС и питaњe тeхничкoг прeглeдa.

***Удружење енергетике***

Удружење чине привредна друштва из облaсти производње електричне енергије, нафтног сектора и осталих енергетских грана, а конкретне активности, током извјештајног периода, огледале су се у слиједећем:

* Организовано је неколико састанака на тему отварање тржишта електричне енергије и потписивањa нових уговора са Дирекцијом за снабдијевање.
* Заједно са Дирекцијом за снабдијевање електричном енергијом промовисан је Каталог за крајње купце електричне енергије у смислу додатне едукације у преласку на тржишне услове испоруке електричне енергије.
* Oдржано је више састанака око цијене електричне енергије за привреду у складу са Меморандумом o разумијевању, који је потписан у 2020. години између Министарства енергетике и рударства, МХ „Електропривреда Републике Српске“, Привредне коморе Републике Српске и Уније удружења послодаваца Републике Српске. ЕРС је направила анализу цијена електричне енергије на свјетском тржишту и базирала понуду на бази тих цијена, што за привреду РС није прихватљиво.
* Учешће у раду Радне групе на тему имплементације обавеза из Уговора о успостављању Енергетске заједнице у дијелу који се односи на енергетску сигурност и енергетско тржиште у изради Интегрисаног енергетског и климатског плана БиХ (NECP);
* Учешће у раду Програмског одбора Самита енергетике под називом „Самит енергетске будућности СЕТ Требиње 2021“, те учешће у раду овог Самита, а на коме је оберађено неколико тема из области енергетике.
* Енергетске стратегије и енергетски климатски планови у региону,
* Инвестициони циклуси - градња нових енергетских објеката,
* Успостављање организованог тржишта електричне енергије у региону,
* Реформа сектора даљинског гријања у региону,
* Хибридна енергетска будућност,
* Развој потенцијала обновљивих извора енергије региона интеграција ОИЕ у електро-енергетски систем, те
* Модели, услови и препреке за инвестирање у сектор енергетике
* Сарадња са Министарством енергетике и рударства РС у вези са пружањем информација првенствено о МХЕ.
* Праћење законских и подзаконских аката везаних за градњу соларних и вјетро електрана, сарадња ресорног Министарства и привредних субјеката кроз давање информација, уписа у Регистар, одобрених квота, накнада за обновљиве изворе и др.

**Групaциjа зa прoмeт нaфтoм и нaфтним дeривaтимa**

* Активно учешће у изради нове Одлуке о квалитету течних нафтних горива БиХ, путем сарадње са Министарством енергетике и рударства у Влади РС и достављања ажурираног приједлога Групације за израду нове Одлуке;
* Креирање и упућивање Иницијативе за измјену Програма утврђивања усклађености квалитета течних нафтних горива за љетњу сезону 2021. године[[23]](#footnote-23);
* Креирање и упућивање Иницијативе за измјену Правилника о прегледима опреме под притиском током вијека употребе на адресу Министарства енергетике и рударства РС;
* Креирање и достављање захтјева за контролу бензинских станица које послују са негативном маржом Министарству трговине и туризма;
* Организација састанка представника 4 привредна друштва за пуњење и промет техничких гасова са министром здравља и социјалне заштите РС;
* Подношење инцијативе Министарству унутрашњих послова РС за креирање законских прописа за промет природног (земног) гаса у Републици Српској;
* Информација за Министарство енергетике и рударства у Влади Републике Српске о снабдјевености тржишта Републике Српске нафтом и условима пословања дистрибутера нафте и нафтних деривата за вријеме панедемије корона вирусом[[24]](#footnote-24);
* Анализа кретања продајних цијена горива нафте и нафтних деривата на нивоу ПКРС;
* Ажурирање списка свих БПС на нивоу Републике Српске и размјена информација између привредника из ове области.

***Удружење за заштиту животне средине***

* У току 2021. године, Удружење је, кроз давање примједби, приједлога и сугестија, активно учествовало у припреми и доношењу законске регулативе, а посебно истичемо учешће у поступку доношења измјењеног и допуњеног Закона о заштити животне срeдине и Закона о управљању отпадом за које је обрађивач Министарствo за просторно уређење, грађевинарство и екологију.[[25]](#footnote-25)
* Затражено је да се разјасне нејасноће у вези система финансирања управљања посебним категоријама отпада и одгоди почетак тока обрачунског периода за плаћање накнаде. На 17. редовној сједници НСРС, на приједлог Владе Републике Српске, усвојен је Закон о измјенама и допунама Закона о управљању отпадом[[26]](#footnote-26) којим је почетак обрачунског периода за плаћање накнаде пролонгиран за 01. јануар 2022. године.
* Активно учешће у поступку доношења подзаконских аката из области заштите животне средине, у конкретном случају приједлога Правилника о управљању отпадним уљима и Правилника о управљању отпадним гумама као посебним категоријамам отпада.
* Представници Удружења су присуствовали стручним скуповима на тему енергетске ефикасности, али и на другим скуповима у вези са кориштењем обновљивих извора енергије, повећањем енергетске ефикасности и смањењем емисије стакленичких гасова (у класичном формату, те путем Zoom платформе);
* Чланови Удружења, који на тржиште пласирају производе у амбалажи, у току извјештајне године, иницирали су формирање више оператера за управљање амбалажним отпадом у Републици Српској и хармонизацију висине накнада са накнадама које се примјењују у ФБиХ;
* Представници Удружења су активно учествовали у Пројекту за израду Стратегије животне средине и Акционог плана за Републику Српску у оквиру БиХ ЕСАП 2030+;
* Учешће у реализацији UNDP пројекта у сарадњи са Развојном агенцијом Чешке Републике „Запошљавање и сигурно снабдијевање енергијом коришћењем биомасе у Босни и Херцеговини“;
* Уз учешће преставника Удружења, реализован је UNIDO HCCP пројекат чисте производње у БиХ;
* Представници Удружења су учествовали на видеоконференцијама и састанцима из области животне средине у online формату.

***Удружење текстила, коже и обуће***

* Упућена је иницијатива за продужење и проширење Одлуке о привременој суспензији и привременом смањењу царинских стопа код увоза одређених роба до 31.12.2022. године[[27]](#footnote-27), а Одлука је, до усвајања овог Извјештаја, и донесена.
* У септембру 2021. године, уз подршку ICE Сарајево (Одјел Амбасаде Италије за промоцију економских односа) и Удружења Аssomac – Италијанска асоцијација произвођача технологије и машина за индустрију коже и обуће, организована је посјета представника компанија из Републике Српске Међународном сајму машина и технологијe за производњу обуће и индустрије коже SIMAC.
* Подршка привредним друштвима из области текстила, коже и обуће у смислу информисања о актуелним мјерама подршке привредним друштвима, те актуелним јавним позивима за сектор текстила, коже и обуће
* Активности у оквиру SIPPO пројекта у циљу анимирања и припреме за организован наступ на међународном сајму сигурности и заштите на раду А+А који је одржан у Дизелдорфу, од 26. до 29. октобра 2021. Произвођачи заштитне одјеће и радних униформи су се први пут представили на овом најзначајнијем сајму из области сигурности и заштите, те имали веома запажено представљање у оквиру заједничког штанда који је финансијски подржан од стране Спољнотрговинске коморе БиХ и пројекта Sippo. На овом заједничком штанду се представило пет предузећа из БиХ, од којих је једно привредно друштво из Републике Српске.
* Уз подршку SIPPO Програма, Удружење текстила, коже и обуће је успоставило сарадњу са Њемачким удружењем за текстилну индустрију (ДТК) у циљу унапређења сарадње и извозних капацитета компанија из РС.
* Представници Удружења учествовали су у раду Техничког комитета за текстил, кожу и обућу, BAS/TC 48 (одржане двије сједнице Комитета и преузето 63 стандарда из ове области).
* Учешће у заједничким активностима са Удружењем текстилне и кожарско – прерађивачке индустрије у Привредној комори Федерације БиХ, те Асоцијацијом тексила, коже и обуће у Спољнотрговинској комори БиХ.
* Активно учешће представника Удружења у свим јавним расправама које је организовала ПКРС о низу закона који су били у процедури.

***Удружење металургије и прераде метала и Удружење електро-хемијске индустрије***

Привредна комора Републике Српске је, у континуитету, анализирала рад привреде РС, а у оквиру тога и услове пословања предузећа из области металне и електро индустрије и на основу тога предлагала рјешења за превазилажење кризе. И поред чињенице да је пандемија, због вируса Корона, трајала и током 2021. године, дошло је до опоравка металне и електро индустрије, те је по вриједности извоза достигнута 2018. година, док 2019. и 2020. година биљеже значајно лошије показатеље. Привредници су континуирано информисани о законима који су у процедури, предлаганим и усвојеним рјешењима, вршене су анализе и давање мишљења на стратегије и правилнике који су битни за пословање друштава из ових области, а чланице су редовно информисане о свим новинама у привређивању, условима пословања, примјени законских и подзаконских аката и њиховом утицају на привређивање. Неке од значајнијих активности су:

* Припремљена је анализа ефеката и упућена иницијатива за продужење и проширење Одлуке о привременој суспензији и привременом смањењу царинских стопа код увоза одређених роба до 31.12.2022. године[[28]](#footnote-28).
* Прикупљени су приједлози за Програм економских реформи 2022-2024. године који су обједињени у цјеловит документ који је достављен Влади РС. Контакти са привредним друштвима, упознавање са новостима у раду истих и упознавање са активностима које проводи ПКРС.
* Увезивање привредника из Републике Српске са привредницима у окружењу у циљу сагледавања заједничких проблема у пословању, те стицања сазнања и искустава.
* Пројекат EU4Business DigIT SME, који има за циљ подићи конкурентност и иновационе капацитете извозно-оријентисаних малих и средњих предузећа (МСП) у металском сектору, настављен је и у 2021. години, те су урађене Стратегије дигиталне трансформације за још 10 предузећа и имплементиране кроз ангажовање домаћих ИТ компанија.
* Уз подршку пројекта ХЕЛВЕТАС извршена је обука ментора у предузећима од којих је највећи број био из области металне и електро индустрије.
* Како би привреда добила потребне кадрове, у изради профила занимања и стандарда занимања у области металне и електро индустрије, привредна друштва из овог сектора дала су значајан допринос.[[29]](#footnote-29)
* Активно учешће друштава у раду Секторског одбора металопрерађивачке индустрије у оквиру КРИН пројекта са активним учешћем ПКРС у сарадњи са привредним друштвима из овог сектора.
* У сарадњи са АХК, анимирана су привредна друштва за учешће у Њемачкој иницијативи за проналажење добављача у земљама Западног Балкана.
* Информисање привредника са циљем обезбјеђивања активног учешћа у изради Стратегије развоја инфраструктуре квалитета.
* Учешће у раду Републичког савјета за науку и технологију.
* Сарадња са Министарством за научнотехнолошки развој, високо образовање и информационо друштво у вези са активностима развоја нових технологија и иноваторског рада.
* Учешће у раду Техничког комитета „Сигурност машина“, BAS/TC 40, гдје су одржане двије сједнице и усвојена 45 стандардa из ове области.
* Сарадња са Заводом за образовање одраслих РС, анимирање привредника и давање приједлога на План образовања одраслих за 2021. годину.
* Промоција зборника радова са 7. Научно - стручног скупа „Технолошке иновације - генератор привредног развоја“ који је одржан у ПКРС у 2020. години.[[30]](#footnote-30)
* Анимирање привредника за учешће у семинарима, посебно оним који су интересантни привредним друштвима из ових области.[[31]](#footnote-31) Сви семинари су одржавани путем Zoom апликације и били су значајно пропраћени. Појавом пандемије, online комуникација са привредницима била је отежана, али уз додатне напоре, упознавање и едукацију привредника, овакав метод рада је крајем 2020. године, а посебно током 2021. године постао опште прихватљив метод.
* Преговори око цијене електричне енергије са представницима Електропривреде РС вођени су уз консултације са привредним субјектима, из ових области велики потрошачи електричне енергије. Цијене енергената су енормно порасле, а договорена цијена од 53 ЕУР/МWh ће значајно утицати на повећање трошкова пословања у 2022. години.
* На основу раније постигнутог договора са Предсједником Владе РС, те плана рада Министарства привреде и предузетништва РС, заједно са ресорним министром извршене су посјете предузећима из овог сектора.
* Учешће у раду Комисије за вредновање и избор пројеката развоја технологијa, набавке опреме у оквиру Министарства привреде и предузетништва.
* На основу података АПИФ направљена је анализа пословања привредних друштава из овог сектора у 2020. години.
* Учешће у раду Асоцијације металног и електро сектора при СТК БиХ и разматрање тема које се односе на активности органа на нивоу БиХ.

***Удружењe комуналних и услужних дјелатности***

* Током 2021. године, одржано је више online састанaка на тему рјешавања актуелне проблематикe у овој области.
* Удружење је активно учествовало у припреми и доношењу законске регулативе у овој области, кроз давање примједби, приједлога и сугестија, које су у одређеној мјери прихваћене и уграђене у регулативу.
* Одржане су три сједнице Скупштине Уружења, као и двије сједнице Извршног одбора Удружења.
* На Конститутивној сједници Скупштине Удружења, за предсједника Скупштине изабран је Александар Врачевић, а за потпредсједника Далибор Грабеж. За предсједника Извршног одбора Удружења изабран је Недељко Ламбета, а за потпредсједника Рената Обрадовић – Поповић.
* Реализована је посјета појединим привредним друштвима регије Херцеговине: Комунално а.д. Требиње, КП Комус Гацко, ЈП Водовод Требиње, ЈП Водовод а.д. Невесиње, ЈП Комус Невесиње, те посјета Комуналцу а.д. Теслић и Рад а.д. Теслић.
* У јуну 2021. године, а на захтјев привредних друштава сакупљача отпада, одржан је састанак Групације Сакупљача отпада која дјелује у склопу Удружења од 2019. године.
* Након потписивања Споразума о сарадњи између Удружења из Српске и Србије, као и Удружења Комдел-а, ове године одржано је пет састанка и то два у Републици Србији и три у Републици Српској (Требиње, Зворник и Приједор).

***Удружење друштава за осигурање***

* Одржанo је десет сједница Скупштине и десет сједница Извршног одбора;
* Удружење је организовало састанке са Владом Републике Српске и Агенцијом за осигурање око праћења стања на тржишту осигурања и предлагања мјера за уређење са акцентом на тржиште аутоодговорности;
* Одржане изборне активности, конституисане Скупштина и Извршни одбор, изабрани предсједници и потпредсједници Скупштине и Извршног одбора, формирано шест стручних одбора;
* Стручни одбори су одржали конститутивне сједнице, изабрали руководство и усагласили план рада за наредну годину;
* Удружење је именовало члана Тима за едукацију и Испитну комисију Агенције за осигурање Републике Српске за полагање стручног испита за обављање послова заступања и посредовања у осигурању;
* Удружење је Агенцији за осигурање Републике Српске доставило иницијативу за организовање додатног ванредног испитног рока за полагање стручног испита за обављање послова заступања и посредовања у осигурању, а што је и прихваћено;
* Испред Удружења именовани су представници за чланове Рaднe групe Министарства безбједности БиХ зa изрaду дoпунe Прoцjeнe ризикa oд прaњa нoвцa и финaнсирaњa тeрoризмa у БиХ зa пeриoд 2021-2023. гoдинa и Aкциoнoг плaнa зa бoрбу прoтив прaњa нoвцa и финaнсирaњa тeрoризмa у БиХ зa пeриoд 2021-2023. гoдинe
* Извршни одбор Удружења одржао је сједницу са новим руководством Агенције за осигурање Републике Српске с циљем дефинисања заједничких активности у наредној години;
* Представници Удружења учествовали су на Данима осигурања у Србији.

***Удружење друштава за управљање инвестиционим фондовима***

* Удружeњe je oдржaлo једну сjeдницу Скупштинe
* Комисији за хартије од вриједности упућен приједлог измjeнa Зaкoнa o инвeстиoциoним фoндoвимa ("Службeни глaсник Рeпубликe Српскe“, бр. 92/06, 82/15 и 94/19)

***Удружење за информационо-комуникационе технологије***

* Сједнице Извршног одбора Удружења са тематским садржајима и презентовањем актуелног стања у области ИКТ сигурности[[32]](#footnote-32);
* Упућивање иницијатива Влади Републике Српске за формирање радних тијела и/или одјељења, која би заједно са представницима Удружења радила на побољшању пословања привредних друштава овог сектора;
* Активности на изради стандарда занимања за сектор ИКТ;
* Удружење је инсистирало на промјени образовних програма у средњим школама и факултетима са циљем добијања жељених профила радника у ИКТ индустрији;[[33]](#footnote-33)
* Активности на одржавању и ажурирању Facebook групе WEB – We Enforce Business и других активности од стране ИТ Центра и гранског Удружења се врше свакодневно, што омогућава повезаност са друштвима из области ИКТ, као и појединцима запосленим у овом сектору, а на тај начин и прикупљање повратних информација.
* Праћење и учешће у b2b ICT Spring 2021 и другим онлајн догађајима;
* Активности на промовисању домаћих ИКТ компанија у оквиру ЕЕН мреже;
* Сарадња са СТК БиХ, кроз техничку подршку и активно учешће у раду Одбора за ИКТ ове Коморе, пословне сусрете ИТ компанија из Турске, те реализацију пакета стратегија дигиталне трансформације по секторима;
* Анализа услова пословања привредних друштава из ИКТ сектора након проглашења стања пандемије, те предлагање конкретних мјера;
* Састанак са представницима компанија у Комори и посјета привредном друштву Антена Нет д.о.о., Теслић ради давања консалтинга у вези са пословним процесима, као и презентација производа, рјешења и услуга друштава;
* Учешће на панел дискусији на TECH Days, Ланако на тему „Дигитализација у малим и средњим предузећима у РС“ и рад са ИКТ привредним друштвима у смислу препознавања потенцијала за поједине пројекте које Комора спроводи директно или у сарадњи са партнерима;
* Пружање подршке и учешће на стручним предавањима, завршним конференцијама, скуповима домаћих вендора и слично;
* Учешће на ИНОСТ Младих и комисијама на тему дигитализације, те учешће у округлом столу „Дигитализација у образовању“ која је ове године организована онлајн;
* Обрада и достава података за Стратегију образовања одраслих, као и за остале разматране стратегије;
* Учешће у раду Конзорцијума ЕУНОРС према специфичним позивима и приједлозима;
* Достављен је годишњи Извјештај за анимиране компаније координатору РГ пројекта Хоризон Еуропе;
* Сарадња са високошколским установама, нпр. ЕТФ Бања Лука у смислу подстицаја научно-истраживачког рада и везе са привредним друштвима путем онлајн алата;
* Редовни обилазак привредних друштава у циљу пружања помоћи у раду, те укључивање више од 10 компанија у пројекте које Комора проводи.
* Редовна сарадња са ЦДТ ПКРС у оквиру ГИЗ пројекта „Иновације и дигитализација у МСП у БиХ“ гдје је ПКРС препозната као најбитнији партнер, узевши у обзир техничке ресурсе, као и друге процесе дигитализације, али и сарадњу са привредним друштвима из ИКТ сектора;
* У сарадњи ИКТ Удружења и ГИЗ организована су два информативна састанка на тему иновација и дигитализација у МСП, прије свега са циљем размјене добрих пракси;[[34]](#footnote-34)
* Одржана је Скупштина гранског удружења за ИКТ са врло активним учешћем привредних друштава и због актуелности процеса дигитализације;
* Пружање логистичке подршке реализацији пројеката CEI, DigIT SME, GIZ „Дигитaлизaциja и инoвaциje у MСП У БИХ“; ChatBot, AgroLife и др.;
* Пиједлози ПКРС за ПЕР 2021-2023 са мишљењем чланица ИКТ сектора;
* Подршка SatBUS апликацији за Smart City рјешења кроз сарадњу са Одјелом Градске управе за саобраћај и везе и Министарством саобраћаја и веза;
* Активно учешће на онлајн сесијама, едукативног и информативног карактера, са презентовањем рада гранског Удружења;
* Укључивање нових компанија у процесу ЕЕН мреже и IMP3rove академије.

**г) Активности центара и савјета Привредне коморе Републике Српске**

У Привредној комори Репубилике Српске, дјелује шест центара, те су активности појединих дате у наставку текста, док су активности Цeнтра зa мaкрoeкoнoмиjу, унaпрeђeњe пoслoвaњa и бoнитeтe и Центра зa eкoнoмскe oднoсe сa инoстрaнствoм и прoмoциjу, детаљније образложене кроз програмске циљеве 2. и 3. овог Извјештаја.[[35]](#footnote-35)

* **ИТ центар Привредне коморе Републике Српске**

ИТ Центар Привредне коморе Републике Српске је главни ослонац за запослене и вањске кориснике коморских сервиса и услуга, а редовне активности Центра се огледају у одржавању комплетног информационог система Коморе РС и свих подручних ПК, те пружању подршке активностима свих запослених у коморском систему РС, стручним консултацијам, одржавању фајл сервера, као и одржавању платформи за домен komorars.ba и све поддомене. Центар је задужен за пројектовање локалних, регионалних, Интранет и Интернет информационо - комуникационих услуга, те развија све дигиталне платформе у коморском систему. Промјеном сједишта Коморе, половином 2021. године, дигитализација коморског система је била приоритетна активност, те су задаци били првенствено усмјерени на:

* Пројектовање рачунарске мреже и одржавање основних функционалности у сарадњи са препорученим привредним друштвима за специјалне потребе и подршку;
* Предлагање и реализацију пројекта нове рачунарске мреже са оптичким повезивањем и спратним конекцијама, што представља другачију архитектуру мреже, оптимизацију система, као и више нивое сесија којима је омогућена интеграцију и других неопходних сервиса: Интернет, VPN конекције, IP телефонија, IPTV конекције и други мултимедијални сервиси;
* Обезбјеђење Интернет конекције и Интранет сервиса;[[36]](#footnote-36)
* Набавку неопходне опреме за кориснике, сервер салу и набавку мобилних уређаја, као резултат праћења потреба радних мјеста и корисничких потреба;
* Предлагање рјешења новог WEB портала Привредне коморе РС [www.komorars.ba](http://www.komorars.ba) и три подручне коморе које немају своје домене и капацитете за развој истих са властитим CMS-ом и корисничком подршком;
* Одржавање свих неопходних домена за портале, управљање са корисничким налозима електронске поште за сав коморски систем;
* Развој WEB портала за систем квалитета ИСО као Интранет приступа свих запослених;
* Основно одржавање Привредног регистра РС – pRеgis-а и сарадња са привредним друштвима који дају експертску помоћ, те ажурирање података у Пословном регистру РС – [www.business-rs.ba](http://www.business-rs.ba);
* Одржавање бежичних линкова и специфичних захтјева;
* Одржавање доменског сервера и File сервера са Backup-ом свих података (из претходног периода рада Коморе), као и будућих података.

Поред наведеног, а са циљем укључивања што значајнијег броја привредних друштава у доступе пројекте, ИТ центар је пружио подршку овим активностима и понудио најбоља дигитална рјешења. Ове активности су се огледале кроз пружање техничке и стручне препоруке за реализацију пројеката, обраду података, итд. Током извјештајне године, активности Центра су се односиле и на давање техничког решења за нове просторије ППК БЛ и ПКРС са комплетном документацијом и праћењем извођења радова на објекту[[37]](#footnote-37) редовно је вршена анализа актуелних информација у циљу сталног информисања чланица и руководства Коморе.

* **Центар за дигиталну трансформацију ПКРС (ЦДТ ПКРС)**

Привредна комора РС је препознала значај дигиталне трансформације и утицај на привредни развој, те у сарадњи са Владом РС и међународним донаторима, покренула низ активности на унапређењу услова пословања и подршке за дигиталну трансформацију у привреди РС. Министарство за научнотехнолошки развој, високо образовање и информационо друштво РС и Министарство привреде и предузетништва РС су, у релевантним стратешким документима, дефинисали дигиталну трансформацију привреде и друштва као главни покретач раста и извоза.

Током 2021. године, Центар за дигиталну трансформацију ПКРС je, кроз своје активности, радио на подизању свијести о значају дигиталне трансформације привреде и прилагођавању новим трендовима, као и примјени иновативних рјешења у производним процесима. Редовно су одржавани састанци чланова Мреже за дигиталну трансформацију привреде РС, која има за циљ да пружи подршку развоју дигиталне трансформације привреде РС кроз заједничко учешће у припреми стратешких докумената, акционих планова и других мјера у овом процесу, кроз увођење нових технологија, развоја знања, повезивање знања и привреде, те обезбјеђење средстава код домаћих и страних донатора на пољу дигиталне трансформације. Центар је реализовао активности пилот пројекта, у оквиру GIZ пројекта „Иновације и дигитализација у малим и средњим предузећима у БиХ“, а које су започете у 2020. години. Пројекат је за циљ имао да обезбједи подршку малим и средњим предузећима ((МСП) у БиХ да унаприједе своје иновационе капацитете путем кориштења дигиталних технологија. Кроз овај пројекат обезбјеђена је услуга сертификованих консултаната ЦДТ Привредне коморе Србије у десет привредних друштава из дрвног и металског сектора који су, у сарадњи са предузећима, урадили анализу стања у примјени дигиталних рјешења у пословању и дали препоруке кроз израду Стратегије дигиталне трансформације, а пружена је и финансијска подршка у процесу имплементације дигиталних рјешења.

Комора је, у 2021. години, наставила са реализацијом EU4Business Пројекта „Центар за дигитализацију, подизање конкурентности и иновације у МСП – DigIT SME“, који има за циљ подизање конкурентност и иновационих капацитета извозно оријентисаних МСП у металском сектору Републике Српске, кроз процес њихове дигиталне трансформације[[38]](#footnote-38). Пројектом је успостављен и ојачан Центар за дигиталну трансформацију Привредне коморе Републике Српске и обучено десет консултаната за дигиталну трансформацију. Реализоване су и кључне активности пројекта, као што су организација едукација за МСП, обука и сертификација прве генерације консултаната за дигиталну трансформацију, припремљен и објављен Програм подршке дигиталној трансформацији МСП за 2021. годину. Креирана је платформа за е-learning која ће омогућити едукацију и размјену искустава, те промоцију значаја примјене дигиталне трансформације у сврху повећања конкурентности и развоја иновација. Значајна активност пројекта односила се на повезивање и унапређење сарадње ИКТ и извозно орјентисаних сектора, као и промоције значаја примјене дигиталне трансформације у сврху повећања конкурентности и примјене иновација.

У периоду 2020/2021. године, уз подршку пројеката подржано је 20 предузећа из дрвопрерађивачког и металопрерађивачког сектора за израду дигиталних стратегија и имплементацију конкретних набавки у вриједности од 300.000,00 КМ. Предузећа су добила подршку у имплементацији дигиталних рјешења, као што су: израда AR апликације интегрисане на wеб страници предузећа, израда web странице са online продавницом, 3D моделовање и повезани дигитални маркетинг, дигитална трансформација у области унапређења и аутоматизације процеса управљања машинама, набавка и имплементација ERP софтвера, израда спофтверског рјешења за развој новог производа, те израда софтверског рјешења за управљање пословним процесима, задацима, документима, циљевима и пројектима.

Искуства Републике Српске у процесу дигитализације МСП, кроз рад ЦДТ ПКРС, представљена су на Трећој „Forward“ конференцији одржаној 09. и 10.12.2021. године, у организацији Иновационог центра Бања Лука.

У претходном периоду објављена су два јавна позива на пољу дигиталне трансформације МСП, један од стране Минстарства привреде и предузетништва РС, а други од стране УНДП пројекта DigitalBIZ Програм изградње дигиталних иновационих центара у БиХ. ПКРС је информисала привредна друштва о доступним јавним позивима за додјелу подстицаја за дигиталну трансформацију, која су препознала значај дигиталне трансформације пословних процеса и одазвалa се позиву.

У оквиру УНДП пројекта DigitalBIZ Програм изградње дигиталних иновационих центара у БиХ, Центар је покренуо активности на развијању нове услуге, односно програма обуке „Дигитална акандемија“, који ће бити јединствена база знања, са циљем побољшања знања и вјештина запослених у привреди и обука и сертификација консултаната у области дигиталне трансформације. У почетној фази планирамо развити програм обуке намјењене за запослене у привреди који ће бити прилагођен нивоу знања које запослени посједују кроз организацију семинара и семинара за е-учење.

У циљу припреме Приједлога Стратегије паметне специјализације за Републику Српску (С3) за период 2021-2027. године, формирана је интерресорна радна група, коју чине представници ресорних министарстава РС,[[39]](#footnote-39) представници академске заједнице (Економски факултет Бања Лука), Привредне коморе РС, Уније удружења послодаваца РС и Развојне агенције ЕДА. Рад интерресорне радне групе координише Министарство за научнотехнолошки развој, високо образовање и информационо друштво РС, те је са циљем представљања концепта и методолошког оквира саме стратегије, као и утврђивања принципа будућег заједничког рада, током 2021. године,одржан један састанак Радне групе.

На приједлог Дирекције за економско планирање БиХ, Вијеће министара БиХ је именовало радну групу за израду Стратегије паметне специјализације (С3) у БиХ, међу којима је и представник Привреде коморе РС. Радна група има за циљ да припреми документ С3 у БиХ, у року од три године од дана именовања чланова радне групе. Дирекција за економско планирање БиХ ће, по зваршетку процедуре израде документа, исти доставити Вијећу министара на усвајање. Радна група се, током 2021. године, састала два пута.

Привредна комора РС учествује у Пројекту „Изградња дигиталних предузетничких капацитета код старијих особа кроз иновативне тренинг системе“[[40]](#footnote-40) – eDigiStars, кроз активно учешће у Савјетодавној групи овог пројекта који реализује Развојна агенција Републике Српске. Циљ пројекта је развој одрживог екосистема који ће омогућити старијим особама самозапошљавање кроз изградњу дигиталних вјештина. Током 2021. године, реализован је низ активности, као што је истраживање, радионице и промоција, те су развијена три алата (POWERYOU, CAMUS и LABEL), а у наредном периоду сљеди провођење eDigiStars обука.

* **Центар за дуално образовање и образовне политике**

У складу са Законом о измјенама и допунама Закона о средњем образовању и васпитању ("Сл. гласник РС", број 92/20), који је ступио на снагу 26.09.2020. године, Привреднoj комори Републике Српске повјерене су нове надлежности које се односе на спровођење обука ментора практичне наставе, провјеравање испуњености услова за образовање ученика код послодавца, те вођење регистра уговора о образовању ученика код послодавца.

У оквиру пројекта „Стручно образовање у БиХ“ који проводи ГИЗ, Привредна комора РС је учествовала у низу радионица на тему институционализације мастер тренера, те улоге и одговорности мастер тренера који су задужени да врше обуку ментора практичне наставе. Могућност обуке за тренере веома је значајна, имајући у виду да цертифицирани мастер тренери не постоје у БиХ, а обуку мастер тренера је проводио ГИЗ у сарадњи са Ibw Институтом из Аустрије. Привредна комора РС је, као један од парнтера, предложила 5 кандидата за похађање обуке.[[41]](#footnote-41)

Иако су Комори повјерене горе поменуте надлежности, буџет за провођење истих није пројектован од стране Министарства просвјете и културе, а како спровођење обука ментора захтјева одређена финансијска средства, Комора је користила доступна средства донатора који подржавају пројекте који се односе на стручно обrазовање, све у циљу обезбјеђивања бесплатне обуке ментора из привредних друштава. С тим у вези, Комора је, у периоду од 01. јула до 31. децембра 2021. године, реализовала Пројекат „Јачање координацијске улоге Привредне коморе Републике Српске у процесу унапређења средњег стручног образовања у складу са потребама тржишта рада“ уз подршку Фондације Хелветас Моја Будућност.[[42]](#footnote-42)

Како потреба за унапређењем сарадње стручних школа и пословних субјеката проистиче из чињенице да школама недостају ресурси у виду опремљених кабинета практичне наставе и кадровског потенцијала који познаје савремене технологије, Привредна комора РС је израдила Смјернице за унапређење сарадње привреде и стручних школа на локалном нивоу. Смјернице су израђене у виду брошуре, али су доступне и на web сајту Коморе у дигиталном формату. Смјернице су намјењене привредним друштвима у смислу подизања свијести о потреби отварања могућности за извођење практичне наставе унутар својих производних погона, те унапређење различитих видова сарадње привреде и образовања који се недовољно користе. Садржај Смјерница се односи на основне информације о реформским процесима средњег стручног образовања и васпитања у РС, правног оквриа за реализацију практичне наставе у пословним субјектима, улогу ментора практичне наставе, предности укључивања пословних субјеката у организацију извођења практичне наставе, те могући механизми сарадње привреде и стручних школа. Промоција Смјерница одржана је у Добоју, Бијељини, Источном Сарајеву, Теслићу и Приједору, уз учешће представника бројних привредних друштава, средњих стручних школа, локалних заједница, те развојних агенција на локалном нивоу.

У циљу провођења повјерених надлежности, Комора је предузела низ активности које се односе на унапређење практичне наставе у Републици Српској. Кроз контакте са пословним субјектима и анализом прописа који регулишу ову област, увидјели смо комплексност овог процеса, чији се један сегмент односи на питање финансијског оптерећења различитих актера у процесу. Поред пореских обавеза у вези са накнадом ученицима за вријеме практичне наставе, постоје и друга питања која захтијевају прецизније уређивање. С тим у вези, Комора је покренула иницијативу за формирање Интерресорне радне групе коју чине представници различитих актера, који су на директан или индиректан начин укључени у процес извођења практичне наставе.[[43]](#footnote-43)

Комора је донијела Упутство о вршењу провјере испуњености услова за обазовање ученика код послодавца којим се дефинише процедура и начин провјере испуњености услова.

Како је Законом о средњем образовању и васпитању формирано тијело - Трипартитно савјетодавно вијеће, у циљу обезбјеђења везе између средњег стручног образовања, обуке и тржишта рада, у току 2021. године, разматране су теме које се односе на процес реформе средњег образовања, креирање уписне политике, унапређења опремљености кабинета практичне наставе у средњим стручним школама, те унапређења практичне наставе код пословних субјетката. Кроз учешће у раду овог тијела, Комора је предлагала начине и облике сарадње средњих стручних школа са друштвеним партнерима, учествовала у креирању уписне политике у средњим стручним школама према потребама тржишта рада, прикупљала и достављала редовне информације о потребама и промјенама на тржишту рада, те предлагала побољшања у извођењу практичне наставе у средњим стручним школама.

Представник Коморе је члан Комисије за уписну политику РС, у оквиру које су разматрана питања подизања квалитета образовања и плана уписа ученика у средње школе за школску 2021/22. годину, уважавајући потребе тржишта рада и приједлоге школских одбора. Поред тога, Комора је Министарству просвјете и културе упутила приједлог листе дефицитарних занимања по локалним заједницама, како би се за исте омогућиле стипендије за ученике који приликом уписа одаберу иста.

Осим наведног, Привредна комора Републике Српске је била један од партнера на пројекту „Студентском праксом брже до посла", који имплементирају Фондација Права за све, Сарајево и УГ Будућност из Модриче, уз финансијску подршку Европске уније,[[44]](#footnote-44) те активно учествовала у активностима које су се проводиле кроз реформске процесе средњег стручног образовања и различитим конференцијама и округлим столовима на тему стручног образовања са дуалним елементима. Представници Привредне коморе Републике Српске присуствовали су и бројним састанцима и радионицима са представницима ГИЗ-а и Фондације Хелветас - Моја будућност у циљу унапређења знања и искустава Њемачке и Швајцарске на пољу дуалног образовања, те обукама, округлим столовима, форумима и стручним расправама на тему цјеложивотног учења, образовања одраслих у области формалног, неформалног и информалног образовања.

* **Едукативни центар ПКРС (Установа за образовање одраслих)[[45]](#footnote-45)**

Едукативни центар Привредне коморе Републике Српске је, заједно са Министарством трговине и туризма Републике Српске, Заводом за запошљавање Републике Српске, Заводом за образовање одраслих Републике Српске, Фондацијом Хелветас, те Привредном комором Републике Српске закључио Споразум о партнерству на изради програма оспособљавања у области туризма и угоститељства.[[46]](#footnote-46) Комора је, у оквиру редовних дјелатности Едукативног центра Привредне коморе Републике Српске, израдила Програм оспособљавања за конобара и доставила исти Заводу за образовање одраслих ради провођења даље процедуре и утврђивања програма као јавно важећег програма оспособљавања одраслих. Програм оспособљавања за конобара је израђен и упућен у даљу процедуру утврђивања у складу са израженим потребама тржишта рада за наведеним занимањем, те ради испуњавања услова прописаних Законом о угоститељству Републике Српске.

Током извјештајне године, одржани су састанци представника Едукативног центра ПКРС, Министарства рада и борачко инвалидске заштите Републике Српске и Завода за запошљавање РС на тему субвенција за запошљавање по Програму обуке, доквалификације и преквалификације, а који се објављују од стране Завода за запошљавање Републике Српске са циљем обезбјеђења средстава за финансирање оспособљавања запослених лица.

Због епидемиолошких мјера и забране окупљања лица, које су биле на снази све до половине 2021. године, Едукативни центар ПК РС је, у првој половини године, организовао групу од осам лица која су успјешно завршила Програм оспособљавања за професионалног возача моторних возила, а настава је извођена путем „zoom“ апликације. Након ублажавања епидемиолошких мјера, друга половина године је била планирана за Редовно перидично оспособљавање професионалних возача моторних возила. Током године, путем Едукативног центра ПКРС, организована је настава у неколико привредних субјеката,[[47]](#footnote-47) те су до сада, у привредним друштвима, у складу са Програмом Редовног периодичног оспособљавања возача, наставу одслушала 292 лица.[[48]](#footnote-48)

У 2021. години је ступио на снагу и нови Закон о образовању одраслих Републике Српске.

* **Савјет за женско предузетништво**

У циљу оснаживања жена предузетница, унапређења управљачких и лидерских способности, те стицања нових знања из пословног комуникацирања, online презентације, руковођења и стратешког управљања, у сарадњи са Министарством привреде и предузетништва РС и Гендер центром Републике Српске, Привредна комора Републике Српске организовала је низ обука за жене предузетнице:[[49]](#footnote-49)

* шест online обука за предузетнице на сљедеће теме: управљање људским ресурсима; развој бренда; интернационализација и развој пословања; примјена Сикс Сигма модела за унапређење пословних процеса; управљање иновацијама и развој новог производа и дигитална трансформација - април / мај 2021. године.
* две обуке за жене предузетнице у Требињу и Источном Сарајеву - јун 2021. године.
* напредна обука за унапређење управљачких и лидерских способности -октобар 2021. године.[[50]](#footnote-50)

Привредна комора Републике Српске и Министарство привреде и предузетништва, уз подршку Гендер центра Владе Српске и пројекта „FIGAP II“ организовали су 14. октобра 2021. годинине Четврту конференцију и Други сајам предузетништва у Републици Српској у Етно-селу „Станишићи“ код Бијељине. Сајам предузетништва жена у Републици Српској одржава се сваке двије године, а на Сајму је излагалало више од 30 предузетница, док је Конференцију пратило више од 100 учесника. Конференција је обухватила двије обуке, са акцентом на што боље маркетиншко представљање пословања и доступне алате, те на значај успјешног пословног комуницирања, као и панел дискусију на тему дигиталне трансформације МСП, гдје су представљена искуства домаћих предузетника са процесом дигитализације, а у оквиру Конференције и програма Европске мреже предузетништва организовани су и билатерални разговори регистрованих учесника.

Током 2021. године одржавани су редовни састанци Секторске групе за женско предузетништво[[51]](#footnote-51), те организована online конференција Samit WEgate 2021, чији је мото био „Жене предузетнице у срцу европског зеленог раста и дигиталне трансформације“. Samit WEgate, у оквир Европске мреже предузетништва, одржан је 7. октобра 2021. године.

**1.2. Европске интеграције, регионална сарадња, примјена EFTA, WTO и других споразума**

Комора је учестовала у заступању интереса привреде, укуључивању привреде у програме ЕУ, одржавањy вебинара, и пружању савјетодавних услуга. У области индустријских производа, представници Коморе учествовали су у раду владиног Координационог тијела за инфрастуктуру квалитета производа и услуга у РС. Активности су се односиле на организацију четири вебинара о примјени стандарда CE означавањe, испуњавање захтјева ISO/IEC 17020 и ISO/IEC 17025, заштита животне средине ISO 14000:2015, стандадри безбједности хране IFC као и пружање савјетодавних услуга, кад су у питању техничких прописи, процедуре оцјене усаглашености, надзора над тржиштем, акредитације, CE означавања и др.

Представници ПКРС учествовали су у јавним консултацијама и представљању Извјештаја о напректу БиХ за 2021. године и присустовали конференцијама и састанцима које је организовао Регионални савјет за сарадњу.

**1.3. Ажурирање података у „Привредном регистру РС“ (pRegis®) и израда пословних информација о тржишним кретањима**

Кроз активности Информационог центра и Центра за макроекономију, унапређење пословања и бонитете Привредне комора РС, током извјештајне године, привредним друштвима је редовно обезбјеђиван приступ информацијама и подацима потребним за њихово пословање, а запослени у овим центрима су за потребе органа Коморе обрадили велики број информација о привредним кретањима и података о пословању привреде РС.

У 2021. години, обрађен је значајан број захтјева привредних друштава, а иста су се највише односила на проблеме у пословању, након појаве вируса корона, те обазбјеђивања наставка производње у привредним друштвима. Током године, вршена је и обрада података за трећа лица, а извори ових података су званичне институције РС и БиХ, као што су АПИФ, Републички завод за статистику РС, УИНО БиХ и др.

Пословни регистар РС је базиран на Привредном регистру РС - pRegis, за који Комора плаћа редовно одржавање, што представља важност свакодневног ажурирања pRegis**®**. Процес ажурирања је законом дефинисан, а додатно значајан и због дигитализације пословања ПКРС, и дигитализације услуга и прављења платформи за наша привредна друштва.

**1.4. Јавна овлаштења повјерена Привредној комори Републике Српске а**

У извјештајном периоду, у Привредној комори Републике Српске обављани су одређени послови на основу јавних овлашћења, дефинисани Програмом рада ПКРС за 2021. годину, од којих наводимо:

а) Потврде да се роба не производи у БиХ, потврда да се роба не производи у довољним количинама, сагласности о економској оправданости за унутрашњу и вањску обраду, те сагласности о испуњености услова за потпуно ослобађање од увозних даџбина. У 2021. години издато је шест сагласности оправданости за унутрашњу и вањску обраду.

б) Разна увјерења (Увјерење о БиХ поријеклу робе, Увјерење о вишој сили, Потврда о претрпљеним штетним посљедицама, Увјерење о роби која се увози ради извоза у оквиру послова посредовања у спољнотрговинском промету, Увјерење о крајњем кориснику за робу која се увози), те овјере исправа при извозу и увозу и сл. У 2021. години издато је 7 потврда о претрпљеним штетним посљедицама усљед појаве вируса COVID-19 у циљу кориштења посебних мјера банака утврђених Одлуком о привременим мјерама банкама за ублажавање негативних економскух посљедица узрокованих вирусним обољењем COVID-19.

ц) Издавање потврда да одређени производи имају бх поријекло, везано за примјену Одлуке о обавезној примјени преференцијалног третмана домаћег у поступку јавних набавки (Сл. гласник БиХ, бр. 83/16, 54/19 и 34/20). у 2021. години издате су 732 потврде о БХ поријеклу робе везано за примјену Одлуке о обавезној примјени преференцијалног третмана домаћег у поступку јавних набавки.

д) Деташмани - Привредна комора Републике Српске у сарадњи са СТК БиХ обавља расподјелу контингената радника деташираних на рад у СР Њемачку и издавање сагласности на уговоре. (У 2020/21 деташманској години, издато је 266 сагласности на 9.227 man/monata).

е) ATA KARNET (јединствен међународни царински документ који омогућава привремени увоз најважнијим групама роба којима се тргује у свијету) – у 2021. години издато је 196 ATA карнета и обрађена 70 захтева за додатне листове АТА карнета.

ф) Обрасци за издавање увјерења о босанскохерцеговачком порјеклу производа *FORM A* и *OF ORIGIN* – Подручне привредне коморе, у сарадњи са СТК БиХ издају обрасце. Закључно са 31.12.2021. године, *FORM A* образаца издато је 253, *OF ORIGIN* образаца је издато 1011 док је *OF ORIGIN TEXTIL PRODUCT* образаца издато 1011. Мјесечно извјештавање о броју издатих образаца по подручним коморама комплетира и врши Привредна комора Републике Српске, те извјештај доставља СТК БиХ на увид.

г) Усклађивање и регистрација републичких редова вожње (током 2021. године регистрована су 124 републичка реда вожње)

* Заступање интереса чланица на усклађивању међународних и међуентитетских редова вожње;
* Активности у оквиру мјешовитих комисија;

х) Давање мишљења на предложени стечајни план приликом одлучивања о реорганизацији стечајног дужника у оквиру стечајног поступка и давање мишљења о резултатима рада кандидата за стечајне управнике.

и) Мишљење о економској оправданости изградње нових капацитета код додатног запошљавања нове радне снаге.

1. **ПОВЕЋАЊЕ КОНКУРЕНТНОСТИ ПРИВРЕДЕ РЕПУБЛИКЕ СРПСКЕ**
	1. **Укључивање привредних субјеката у програме ЕУ**

У току 2021. године објављени су следећи позиви за аплицирање на грант средства Европске уније и других донатора:

* У оквиру заједничког пројекта Европске уније и Владе Савезне Републике Њемачке –– EU4BusinessRecovery за помоћ предузетницима у борби против посљедица изазваних Covid-19 пандемијом, Deutsche Gesellschaft für Internationale Zusammenarbeit (GIZ) GmbH објављена су два позива за сектор металне, машинске и дрвне индустрије и један позив за партнерства у сектору туризма, док је, у оквиру истог пројекта, Међународна организација рада објавила Јавни позив за подршку сектору текстила, одјеће, коже и обуће.
* Пројекат „Подршка Европске уније за конкурентност пољопривреде и рурални развој у Босни и Херцеговини“ EU4AGRI, EU4AGRI-Recovery i EU4BusinessRecovery чији је циљ модернизација пољопривредно-прехрамбеног сектора, отварања нових и задржавања постојећих радних мјеста, те подршке опоравку од кризе проузроковане COVID-19 вирусом у Босни и Херцеговини објављенa су четири јавна позива у следећим областима: за инвестиције у примарну пољопривредну производњу, за унапређење и развој рурарлне/локалне тржишне инфраструктуре, за инвестиције у прерариђавчке капацитете и маркетинг пољопривредно-прехрамбених производа и за подршку инвестицијама у рурални развој.
* У оквиру пројекта УНДП програма DigitalBIZ oбјављен je Jaвни позиви за подршку процесима дигиталне трансформације у малим и средњим предузећима.
* Представници Привредне коморе активно су учествовали у јавним консултацијама приликом израде новог Interreg програма прекограничне сарадње Хрватска – БиХ - Црна Гора 2021-2027, Програма прекограничне сарадње БиХ – Црна Гора и Програм прекограничне сарадње Србија – БиХ.
* Привредна комора РС јe реализовала активности у складу са дефинисаним циљевима у Програму рада ***Европске мреже предузетништва*** за 2020/2021. годину. Комора је, током 2021. године, била активна на пољу информисања и пружања подршке приликом припреме приједлога пројекта, организације вебинара на теме кориштења дигиталних рјешења за унапређење пословање у МСП, CE означавањe, испуњавања захтјева ISO/IEC 17020 и ISO/IEC 17025, заштите животне средине у складу са захтјевима ISO 14000:2015, испуњавање захтјева стандадра безбједности хране IFC и др. Комора је била посебно активна на пољу пружања подршке у припреми приједлога пројеката и увођења стандрада квалитета. Посебне активности су биле посвећене раду ЕЕН Секторске групе за женско предузетништво са циљем представљања, повезивања и промоције женског предузентиштва РС, као и размјени искустава. Организована је Годишња конференција и Сајам женског предузетништва са циљем унапређења знања, повезивања и промоције женског предузетништва, а о чему је већ било говора у овом Извејштају.

Са циљем реализације конкретних пројеката помоћи привредним друштвима и предузетницима, Комора је, и током извјештајне године, наставила сарадњу са надлежним домаћим и међународним институцијама, од којих истичемо:

* ***Програм Business Friendly Certification BFC SEE (Сертификација општина са повољним пословним окружењем у Југоисточној Европи)***

Укупно 12 једница локалне самоуправе је сертификовано према захтјевима BFC SEE стандарда. У оквиру програма BFC SEE, током 2021. године, у процесу (ре)сертификације учествовали су и добили сертификат градови Добој, Зворник и општина Котор Варош, а у програм (ре)сертификације укључили су се Требиње, Модрича, Србац и Станари.

У сарадњи са НАЛЕД-ом, одржане су обуке за општинске тимове Требиња, Модриче, Станара и Српца, у вези са захтjевима новог стандарда BFC програма и коришћења електронске платформе. Током 2021. године одржане су надзорне провјере у Градишци и Лакташима (прва провјера), Бања Луци, Бијељини, Новом Граду и Броду (друга провјера). Одржане су сједнице Регионалног савјета и Мреже за повољно окружење РС.

Током извјештајне године, континуирано је вршена промоција пројекта BFC SEE кроз слиједеће активности:

* Промоција BFC SEE програма и интервјуи са начелницима сертификованих ЈЛС - Kоморски часопис ПРеРС, издања - децембар 2020. и мај 2021. године;
* Манифестација „Избор најуспјешнијих у привреди РС“ за 2020. годину – Уведен је нови критеријум у оквиру манифестације – награда за највиши проценат испуњења захтјева BFC стандарда у претходној години -емитовање на РТРС-у;
* Манифестација „Дани Српске у Србији“;
* ИРБ инвестициона конференција, Лакташи 2021;
* Промоција програма и сертификованих ЈЛС кроз гостовање на РТРС-у;
* Посјете Техничког секретаријата - Општине Пале, Станари, Шамац;
* Онлајн инфо дани за ЈЛС – Источни дио Републике Српске (Град Источно Сарајево, Општине Источна Илиџа, Вишеград, Хан Пијесак, Источно Ново Сарајево, Рудо);
* Промоција туристичких потенцијала, производа и услуга из сертификованих ЈЛС - активности у оквиру кампање „Наше је боље“;
* Промотивним текстови о BFC SEE, wеб презентација ПKРС, newsletter на преко 1000 адреса;
* Учешће представника Коморе у раду привредних савјета општина;
* Интернет маркетинг (wеб сајт: www.komorars.ba, www.bfc-see.org, министарства);
* Презентација програма и сертификованих општина на сједницама Управног одбора ПКРС и Скупштине ПKРС (привредна друштва);

 У 2021. години, у циљу координације свих активности и усклађености примјене BFC SEE стандарда и пратећих поступака у региону, на приједлог Регионалног техничког секретаријата, Регионални савјет BFC SEE мреже донио je Одлуку о начину и поступку реализације активности у оквиру регионалне BFC SEE мреже за повољно пословно окружење у Југоисточној Европи за време пандемије Kорона вируса КОВИД-19. У складу с тим, већина евалуационих, верификационих и надзорних провјера одржане су у онлајн формату.

* **DeveloPPP.de програм[[52]](#footnote-52)**

Резултати Привредне коморе РС у 2021. години су:

* Реализација активности пројекта ПKРС и НАЛЕД, конзорцијум Република Српска (привредно друштво „САГА РС“ д.о.о. Б. Лука) и Србија („САГА БГ“ д.о.о. Београд)
	+ Након спроведених анализа и одабира процеса који ће бити обухваћени четбот апликацијом, Лакташима и Бијељини је додјељена лиценца за кориштење платформе. Израђена је и пратећа документација и одржане обуке за тимове из ЈЛС. Након израде Стратегије промоције МИА четбота, одржана је Прес-конференција у Привредној комори РС и Четбот апликација МИА је први пут представљена јавности. Вршено је тестирање платформе и обезбијеђена је подршка у управљању платформом. Тренутно се разматра могућност интеграција Четбота са постојећим дигитализованим услугама у Лакташима и Бијељини, као додатни бенефит за ЈЛС које учествују у пројекту.
* Реализација активности пројекта ПKРС и НАЛЕД, конзорцијум Република Српска (привредно друштво „TeleGroup РС“ д.о.о. Б. Лука) и Србија („TeleGroup БГ“ д.о.о. Београд)
	+ Вриједност пројекта је 2.578.800,00 Еур, трајање пројекта три године (од 2019. до 2022. године), док је циљ пројекта дигитализација управљања општинским земљиштем. Одржани су састанци са пилот општинама (Требиње, Србац, Брод и Приједор), састанци са представницима ресорног министарсва, инфо дани, семинари за заспослене у ЈЛС и закупце у вези кориштењем Agrolife плаформе. Организована је студијска посјета Србији за представнике пилот ЈЛС и Министарства пољопривре, шумарства и водопривреде РС, са циљем размјене искустава и добрих пракси, те промотивни догађаји и уручена потребна опрема пилот ЈЛС. Формирана је Радна група са циљем унапређења услова за дигитализацију и управљање пољопривредним земиљштем. Одржане су двије сједнице Радне групе.
* Њемачка влада, кроз своје организације (GIZ, DEG, SEQUA), обезбеђује финансијско учешће до максимално 50% трошкова вриједности пројекта (најмања укупна вредност пројекта може бити 200.000 еур), као и подршку током припреме и имплементације самог пројекта. Привредна комора РС спроводи и промовише овај пројекат у сертификованим општинама у Републици Српској.
* Током 2021. године одржавани су састанци са DeveloPPP експертима, који спроводе овај пројекат, те је 16.10.2021.одржан инфо дан за привредна друштва и ЈЛС са циљем упознавања са новим програмом подршке од стране ГИЗ и успостављањем Регионалног сервисног центра (RSC).
* **Европска банка за обнову и развој (ЕБРД)**

ЕБРД имплементира различите програме подршке развоју малих и средњих предузећа (МСП) у Босни и Херцеговини, с циљем пружања подршке овим предузећима., а има два доступна програма: „Подршка конкурентности МСП у Босни и Херцеговини” и „Жене у бизнису“, који имају за циљ повећање конкурентности МСП у БиХ. Приврена комора РС има редовну сарадњу са програмима ЕБРД на пољу организације семинара, промоције програма и укључивања привредних друштава у прогаме.

* ***Пројекaт SIPPO***

Прojeкaт, који је започео 2017. године, настављен је и током 2021. године, а намијењен је унапређењу и промоцији извоза у области текстилне индустрије и тeхничкoг дрвeтa у Рeпублици Српскoj. Приврeднa кoмoрa Рeпубликe Српскe je jeдaн oд пaртнeрa у прojeкту, а остaли пaртнeри су СTК БиХ и УTOК. Кроз пројекат су реализоване различите активности усмјерене на унапређење и раст извоза, као што су наступи и посјете сајмовима у индустрији текстила и сектору техничког дрвета. Организован је наступ на сајму заштите на раду А+А у Дизелдорфу, гдје су на заједничком штанду наступиле компаније из БиХ.

Представници компанија из сектора техничког дрвета су покренули активности организације излагања и посјете сајмовима у Њемачкој и Француској, што ће свакако зависити од актуелне епидемиолошке ситуације.

* ***Пројектат SHIPmEnTT***

Прojeкaт Jaчaњe прoцeсa интeлeктуaлнe свojинe и тeхнoлoшкoг трaнсфeрa у сeктoримa зeлeнe мoбилнoсти (Strengthening Intellectual Property and Technology Transfer Processes in Green Sea Mobility Sectors” –SHIPmEnTT) сe oдвиja у склoпу Прoгрaмa eврoпскe тeритoриjaлнe сaрaдњe Interreg V - Б Jaдрaнскo - joнски прoгрaм (AДРИOН), a пoчeo je у jaнуaру 2018. године и трajao je дo 30.06.2021. гoдинe.[[53]](#footnote-53) Циљ oвoг прojeктa био je дa сe нaпрaви прeсjeк стaњa у плaвим eкoнoмиjaмa рeгиoнa и утврди мoгући сцeнaриo рaзвoja oвoг сeктoрa, кao и дa сe дajу прeпoрукe кaкo дa сe тeхнoлoшки трaнсфeр и инoвaциje зaштитe кaдa je у питaњу oвa oблaст. Пoдручje дjeлoвaњa oсим мoрa, oбухвaта jeзeрa и риjeкe. Прojeкaт je био пoдиjeљeн у нeкoликo рaдних пaкeтa.[[54]](#footnote-54) У тoку 2021. гoдинe рeaлизoвaнe су све aктивнoсти из РП M кoje сe oднoсe нa свaкoднeвни прojeктни мeнaџмeнт, кooрдинaциjу и интeрну кoмуникaциjу, као и aктивнoсти из РП T1 у вeзи сa рaзвиjaњeм стрaтeгиje зa пoдршку инoвaциjaмa и прoцeсу трaнсфeрa тeхнoлoгиja у oблaсти Aдриoнa, a oднoсe сe нa рaзвoj сцeнaриja кojи сe тичу плaвoг рaстa и плaвих тeхнoлoгиja у oблaсти Aдриoнa; мaпирaњe MСП и зaинтeрeсoвaних стрaнa кoje сe бaвe инoвaтивнoшћу прeмa рaзвиjeним сцeнaриjимa. У oквиру РП К рeaлизoвaнe су завршне прojeктнe aктивнoсти кoje сe oднoсe нa кoмуникaциoну стрaтeгиjу и промо филм. Свe нaвeдeнe aктивнoсти су имaлe брojнe пoдaктивнoсти и рeзултaтe. Пројекат је завршио 30.06.2021. године, а финални извјештај је поднесен у назначеном року.

* **Пројекат „Центар за дигитализацију, подизање конкурентности и иновације у МСП – DigIT SME“**

Комора је, у 2021. години, наставила са реализацијом EU4Business Пројекта „Центар за дигитализацију, подизање конкурентности и иновације у МСП – DigIT SME“, који има за циљ подизање конкурентност и иновационих капацитета извозно-оријентисаних малих и средњих предузећа (МСП) у металском сектору Републике Српске, кроз процес њихове дигиталне трансформације[[55]](#footnote-55). Пројектом је успостављен и ојачан Центар за дигиталну трансформацију Привредне коморе Републике Српске. У 2021. години реализоване су кључне активности пројекта, као што су организација едукација и пружање подршке у процесу дигитализације. Креирана је платформа за е-learning која ће омогућити едукацију и размјену искустава, те промоцију значаја примјене дигиталне трансформације у сврху повећања конкурентности и развоја иновација. Значајне активности пројекта односе се на повезивање и унапређење сарадње ИКТ и извозно орјентисаних сектора, као и промоције значаја примјене дигиталне трансформације у сврху повећања конкурентности и примјене иновација.

У оквиру пројекта DigIT SME, Привредна комора Републике Српске је реализовала програм обуке и сертификације прве генерације консултанта за дигиталну трансформацију, а тренери на обуци били су сертификовани тренери Центра за дигитлану трансформацију Привредне коморе Србије. Консултанти су сертификовани од стране WIFI акредитационог тијела Привредне коморе Аустрије.

Кроз пројекта DigIT SME, Привредна комора Републике Српске реализује Програм подршке дигиталној трансформацији МСП за 2021. годину. За подршку десет привредних друштава у металском сектору, обезбијеђена су средства у износу до 100.000 ЕУР, а намијењена су изради експертске анализе и дигиталне стратегије, те имплементацији конкретних пројеката идентификованих у дигиталној стратегији и то од стране сертификованих консултаната Центра, по стандардизованој методологији. Десет привредних друштава,[[56]](#footnote-56) која су подржана кроз Програм подршке дигиталаној трансформацији до новембра 2021. године, прошла су фазу израде експертске анализе и имају израђену стратегију дигиталне трансформације од стране сертификованог консултанта ЦДТ ПКРС. У току је имплементација дигиталних рјешења идентификованих у стратегијама дигиталне трансформације, као што су набавка и имплементација софтвера – 3D конфигуратора, израда web странице са online промотивном кампањом, набавка и имплементација ERP софтвера, израда спофтверског рјешења за развој новог производа, те израда софтверског рјешења за управљање пословним процесима, задацима, документима, циљевима и пројектима.

Пројекат DigIT SME финансијски је подржао организацију Треће „Forward“ конференције, чији је организатор био Иновациони центар Бања Лука, партнер на пројекту DigIT SME, а која је одржана у периоду од 09. до 10.12.2021. године. На конференцији су представљена искуства Републике Српске у процесу дигитализације МСП кроз рад Центра за дигитлану трансформацију ПКРС.

* **GIZ – Пројекат „Иновације и дигитализација у малим и средњим предузећима у Босни и Херцеговини“**

Комора је, у сарадњи са Њемачком организацијом за међународну сарадњу (GIZ), реализовала одређене активности на пољу унапређења примјене дигитализације МСП у оквиру пројекта „Иновације и дигитализација у малим и средњим предузећима у Босни и Херцеговини“, кроз који је идентификовано десет пилот предузећа за израду Дигиталне стратегије, по пет предузећа из области дрвопрераде и металне идустрије.[[57]](#footnote-57) Уз подршку GIZ-а, анкетираним предузећима обезбјеђена је услуга сертификованих консултаната Центра за дигиталну трансформацију Привредне коморе Србије, који су у сарадњи са предузећима урадили анализу стања у примјени дигиталних рјешења у пословању и дали препоруке кроз израду Стратегије дигиталне трансформације. Такође, предузећима је обезбјеђена финансијска подршка у процесу имплементације дигиталних рјешења. У оквиру овог пројекта пилот предузећа су подржана са 50% трошкова имплементације (максимално до 5.000 КМ) за рјешења предложена у стратегији дигиталне трансформације. Пројекат је трајао до јуна 2021. године, а примарни циљ је био да обезбједи подршку МСП да унаприједе своје иновационе капацитете путем кориштења дигиталних технологија. Кроз овај пројекат обезбјеђена је и консултанска подршка на успостављању Центра за дигиталну трансформацију ПКРС.

* **УНДП БиХ, пројекат DigitalBIZ - Програм изградње и оснаживања дигиталних иновацијских центара у Босни и Херцеговини**

Пројекат предвиђа подршку за институционалне партнере, предузећа и друге кључне актере у кориштењу дигиталне економије, као средства за повећање продуктивности постојећих економских сектора, растућих нових тржишта, као и убрзање економског раста. Привредна комора РС једна је од четири институције које су изабране за учешће у програму изградње и оснаживања дигиталних иновацијских центара у Босни и Херцеговини у оквиру пројекта DigitalBIZ.[[58]](#footnote-58) У оквиру овог програма, Комора РС је почела да развија нову услугу - Дигиталну академију, као јединствену базу знања, чији је циљ побољшање знања и вјештина запослених у привреди и обука и сертификација консултаната у области дигиталне трансформације. У почетној фази, план је организација семинара, развијање програма обуке намјењене за запослене у привреди, прилагођен нивоу знања тих особа, те семинара за е-учење.

* **Пројекат „Подршка промоцији Мреже индустријске енергетске ефикасности у Републици Српској – МИЕЕ РС“**

Привредна комора Републике Српске је реализовала пројекат МИЕЕ РС, који је за циљ имао успостављање ентитетског тијела за координацију и подршку привредним друштвима на пољу индустријске енергетске ефикасности кроз побољшање свијести и знања привредних субјеката, како би се искористили укупни потенцијали остваривих мјера енергетских уштеда, те повезивање активности са ЕУ изворима финансирања. Један од главних резултата пројекта је формирање Мреже индустријске енергетске ефикасности у Републици Српској, а коју чине представнци Министарства привреде и предузетништва РС, Министарства за просторно уређење, грађевинарство и екологију РС, Министарства енергетике и рударства РС, Фонда за заштиту животне средине и енергетску ефикасност РС, те пет привредних друштава (Калдера company д.о.о. Александровац, Младекс Пак д.о.о. Прњавор, Reflex намјештај д.о.о. Градишка, Рапић д.о.о. Градишка и Дестилација ад Теслић). Током трајања пројекта организоване су две едукације:

* Дводневна едукација за чланове Мреже која је имала за циљ изградњу капацитета чланова Мреже индустријске енергетске ефикасности РС и надоградњу њихових знања, на тему индустријске енергетске ефикасности, те представљање искуства у раду са енергетским менаџерима, њиховим значајем и улогом.
* Дводневна едукација за мала и средња привредна друштва, на тему управљања енергијом и енергетским потенцијалима у индустрији и привредним субјектима.

Пројекат је подржан у оквиру пројекта „Европски оквир за развој стратегија и политика за мала и средња предузећа у Босни и Херцеговини – СБА у БиХ“ који имплементира Еда – Агенција за развој предузећа, а финансира Шведска.

**2.3. Пословно и стручно образовање**

У 2021. години, организовано је 28 вебинара/семинара, којима је присуствовало више од 400 полазника. Тако је у складу са Програмом едукације, Комора Српске, заједно са подручним коморама и, уз пордшку донатора, организовала слиједеће вебинаре/семинаре:

* Обуке: „Дигитална трансформација и развој нових производа“; “Дигитална трансформација унапређење пословних процеса“; „Примјена 4.0 индустријског модела“ и „Дигитални маркетинг“. Циљ организације ових радионица био је унапређење знања и вјештина у области примјене дигиталних технологија, а организоване су у оквиру пројекта EU4Business DigitSME.
* Дводневни семинар за туристичке субјекте са регије Источно Сарајево на тему „Сaврeмeни мaркeтинг у туризму, инoвaциje у oблaсти кoмуникaциja“. Семинар је организоване у сарадњи са пертнерима Развојном агенцијом Источно Сарајево и Туристичком организацијом Источно Сарајево, а у оквиру пројекта EU4 Business за туризам.
* Дводневна едукација за запослене у бањама на тему „Едукација и унапређење продајних вјештина за запослене у бањама“. Едукација је организована од стране Групације бања, уз финансијску подршку Министарства трговине и туризма из намјенских средстава за развој туризма.
* Радионице на теме: "Канали продаје и дистрибуције“ и „Подизање вриједности услуга у приватном смјештају и сеоским домаћинствима“. Ове радионице су организоване за пружаоце услуга у приватном смјештају и сеоским домаћинствима у 4 локације: Бања Лука, Шипово, Пале и Требиње, а у сарадњи са Туристичком организацијом Републике Српске, уз финансијску подршку Министарства трговине и туризма из намјенских средстава за развој туризма и USAID пројекта за туризам.
* Радионица на тему „Правила о поријеклу робе“, са циљем упознавања учеснике са правилима поријекла робе са фокусом на Медитеранску конвенцију о поријеклу робе и посебним освртом на споразуме које је БиХ потписала са EУ, ЕФТА-ом, ЦЕФТА-ом, као и другим релевантним странама. Ова радионица је организована у оквиру EU4TRADE пројекта.
* Радионице на теме: CE означавањe, испуњавања захтјева ISO/IEC 17020 и ISO/IEC 17025, заштите животне средине у складу са захтјевима ISO 14000:2015. Радионице су организоване са циљем унапређења знања у области управљања квалитетом, безбједности и усклађености производа, у оквиру ЕЕН пројекта.
* Оnline обуке за предузетнице на теме: управљање људским ресурсима; развој бренда; интернационализација и развој пословања; примјена Сикс Сигма модела за унапређење пословних процеса; управљање иновацијама и развој новог производа и дигитална трансформација.
* Напредна обука за унапређење управљачких и лидерских способности по модулима: Комуникација у пословном окружењу и управљање временом; Тимски рад, Рад са запосленима и мотивација сарадника и тимова. Едукацију је пратило више од 40 учесника, а обуку је изводио ASEE/Adizes Southeast Europe, дио мреже Адижес Института из Санта Барбаре, САД.
* Едукација за чланове Мреже индустријске енергетске ефикасности у РС, којој су присуствовали чланови Мреже и представници појединих МСП, представници ПКРС и Еда – Агенције за развој предузећа из Бање Луке, те предавачи, признати стручњаци из ове области, проф. др Милош Бањац и г-ђа Тања Цвјетковић,[[59]](#footnote-59) те едукација „Енергетска ефикасност у индустрији – шансе за уштеду МСП“. Едукацију је водио Бранимир Калањ – дипл. инж. електротехнике са вишегодишњим искуством у оптимизацији индустријских процеса и консалтингу у области енергетског менаџмента и енергетске ефикасности у индустрији.[[60]](#footnote-60) Ове радионице су одржане у оквиру пројекта „Подршка промоцији Мреже индустријске енергетске ефикасности у Републици Српској (МИЕЕ РС)".
* У оквиру пројекта EU4Business DigitSME израђена је електронска платформа за едукацију, која ће бити промовисана почетком 2022. године, а путем које ће ПКРС организовати едукативне садржаје у наредном периоду с циљем примјене дигиталних алата у области едукације.

**3. УНАПРЕЂЕЊЕ ПОСЛОВНЕ САРАДЊЕ ПУТЕМ ПРОМОЦИЈЕ ПРИВРЕДЕ РЕПУБЛИКЕ СРПСКЕ У ЗЕМЉИ И ИНОСТРАНСТВУ**

Као један од својих задатака, Комора РС реализује и промотивне активности које за циљ имају представљање привреде Републике Српске у земљама региона и у иностранству, те могућности и погодности инвестирања у РС/БиХ. Током 2021. године, Комора је ове активности реализовала у значајном смањеном обиму због пандемије вируса корона, те у складу са мјерама кризног штаба Републике Српске. Промотивне активности Комора реализује у сарадњи са Владом РС, представништвима РС у иностранству, СТК БиХ, односно Агенцијом за промоцију извоза БХЕПА, ФИПА, конзуларно - дипломатским представништвима, Представништвом њемачке привреде у БиХ (АХК), те коморама у иностранству. У току 2021. године, представници Коморе и привреде Републике Српске су узели учешће у раду инвестиционих и пословних конференција, привредних мисија, економских форума, округлих столова и других сличних пословних догађаја, који су најчешће организовани у онлајн формату. Руководство Коморе присуствовало је пријемима и састанцима у организацији страних амбасада и/или дипломатско-конзуларних одјељења. Тако су представници Привредне коморе одржали састанке на различите теме са представницима Америчке амбасаде у БиХ, амбасаде Туске, Чешке, Норвешке, Бјелорусије, Швајцарске и др.

**3.1. Организовање посјета/наступа привредних друштава на домаћим и иностраним сајмовима**

Током 2021. године, у складу са исказаним интересом чланица, Привредна комора РС је самостално или у сарадњи са подручним коморама и Спољнотрговинском комором БиХ, те другим коморама и институцијама, планирала заједничку посјету/наступ привредника на бројним сајмовима. Ипак, усљед глобалне кризе узроковане пандемијом новог вируса корона, одређени сајмови у земљи, регији и Европи су помјерени за наредну годину или одржани у онлајн формату. Тако је ове године, Новосадски сајам пољопривреде одржан у новом септембарском термину, у знатно мањем обиму, те уз придржавање важећих епидемиолошких мјера. На овом догађају, Комора је имала штанд од 100 метара квадратних, а на њему је представљено 7 привредних друштава и 7 предузетника из области органске производње. Такође, неопходно је напоменути да Привредна комора РС, у сарадњи са Агенцијом Адонис (ексклузивним заступником Тујап сајмова), редовно реализује велики број посјета домаћих привредника сајмовима у Турској, што је ове године, у односу на 2020. годину, боље функционисало, те смо органозовали посјете на четири различита сајма. У октобру ове године, Комора је, у сарадњи са Министарством привреде и предузетништва, организовала 4. Кoнфeрeнциjу и 2. Сајам предузетништва жeна у Етно селу Станишићи у Бијељини, гдје је присуствовало око 100 учесника на конференцији и преко 30 излагача. Поред наведеног, организован је и наступ групације бања на сајмu у Љубљани „Треће животно доба“.

* 1. **Организовање привредних мисија и пословних конференција**

Током 2021. године, одржан је велики број онлајн пословних форума, конференција и промотивних активности, на којима је ПКРС учествовала и анимирала привредне субјекте за учешће, у сарадњи са подручним привредним коморама, СТК БиХ, институцијама РС и БиХ. Бројне мисије су одржане у онлајн формату са учешћем представника Коморе, али и бројних привредних друштава, која су усљед новонастале ситуације, усвојила навику кориштења нових технологија. Ипак, ове године је у односу на претходну, рализована и посјета делегације Уралске области Републици Српској, те су организовани и сусрети привредника. Поред ове посјете, у Комори су, у сарадњи са Трговинским одјелом аустријске амбасаде у БиХ, организовани и билатерални разговори домаћих привредника са привредницима из Аустрије, а потребно је издвојити и велики број билатералних сусрета и онлајн наступа домаћих привредника на сајмовима и догађајима у Кини.[[61]](#footnote-61) Поред наведеног, представници Коморе су учествовали и на бројним пратећим догађајима, панелима и конференцији у склопу Мaнифeстaциjе „Дaни Српскe у Србиjи“. У оквиру Европске мреже предузетништва, Привредна комора Републике Српске, као члан Конзорцијума Европске мреже предузетништва РС, била је организатор или коорганизатор сљедећих билатералних сусрета:

|  |  |
| --- | --- |
| **Нaзив дoгaђaja** | **Mjeстo** |
| [Forward Кoнфeрeнциja Бaњa Лукa](https://een.ec.europa.eu/tools/EVE/Event/Detail/b54e2de2-2f69-44fb-9621-e520bc85e276)  | Бaњa Лукa |
| [IV рeгиoнaлни пoслoвни фoрум 2021](https://een.ec.europa.eu/tools/EVE/Event/Detail/7fbdb254-8ed5-4163-ae47-e141ca204d2e) | Нoви Сaд |
| [TORINO FASHIONMATCH 2021](https://een.ec.europa.eu/tools/EVE/Event/Detail/a920ef1f-869d-46e4-916a-41245d57f586) | oнлajн |
| [Online-Кoнфeрeнциja и Б2Б "Истoчни Брaндeнбург упoзнaje Бaлкaн"](https://een.ec.europa.eu/tools/EVE/Event/Detail/94a9a6e2-b9eb-445a-ad18-2d745665bebe) | oнлajн |
| [Фoрум o oбрaзoвaњу "Mлaди нa прaгу пoслoвнoг свиjeтa"](https://een.ec.europa.eu/tools/EVE/Event/Detail/78c036bf-1716-4e83-9123-63614b74d5dc) | Биjeљинa |
| [Meђунaрoдни пoљoприврeдни симпoзиjум "AGROSYM 2021"](https://een.ec.europa.eu/tools/EVE/Event/Detail/1bbdf4c0-8e29-4f48-abd3-52bc20556c76) | Истoчнo Сaрajeвo |
| [VI мeђунaрoдни фoрум o сaрaдњи - 2021](https://een.ec.europa.eu/tools/EVE/Event/Detail/136f4dfd-7efd-4a32-a83c-a7a608c3fdd6) | oнлajн |
| [B2B нa WEgate гoдишњeм сaмиту 2021](https://een.ec.europa.eu/tools/EVE/Event/Detail/072a477d-045c-4a60-9369-fd19aa39f26e) | Скoпљe |
| [ExpoCook 2021 Online Искуствa](https://een.ec.europa.eu/tools/EVE/Event/Detail/9e84a3b0-29b2-4cc6-b8d4-8dd70922aea5) | oнлajн |
| [AgroB2B 2021](https://een.ec.europa.eu/tools/EVE/Event/Detail/8e2bbc0a-1539-4019-8a45-f5d2d0a95dcc) | Нoви Сaд |
| [WEBIZ FESTIVAL BEOGRAD](https://een.ec.europa.eu/tools/EVE/Event/Detail/04647345-0511-4985-afbf-f948f5d55538) | Бeoгрaд |
| [Грaђeвинaрствo и инфрaструктурa нa Зaпaднoм Бaлкaну 2021, Кoнфeрeнциja и Б2Б сaстaнци](https://een.ec.europa.eu/tools/EVE/Event/Detail/ccd7a673-e703-40c2-b930-224b43fbec0a)  | Сaрajeвo |
| [REDETE BizForum: Connecting businesses, researchers and policy makers](https://een.ec.europa.eu/tools/EVE/Event/Detail/3c832e7c-c12a-4aa2-a284-5a2211e63e4c) | Ниш |
| [Инoвaциje и дигитaлизaциja у пoљoприврeднoм и прeхрaмбeнoм сeктoру 2021](https://een.ec.europa.eu/tools/EVE/Event/Detail/3451cc34-3231-4fcf-b44f-08b205c43440) | Гoрњa Рaдгoнa |
| [Eкoнoмски фoрум o рeгиoнaлнoj сaрaдњи](https://een.ec.europa.eu/tools/EVE/Event/Detail/cf3e47c0-a26a-4db2-801c-f99627bec7ee) | Скoпљe |
| [Рaдиoницa o финaнсирaњу инoвaциja и мeхaнизмимa пoдршкe зa MСП у oквиру кoнфeрeнциje CNN TECHNO 2021](https://een.ec.europa.eu/tools/EVE/Event/Detail/9b373aa9-5e46-4b2b-8e4e-b7da016557ef) | Злaтибoр |
| [Рeгиoнaлни инoвaциoни фoрум](https://een.ec.europa.eu/tools/EVE/Event/Detail/713cd2f7-90d3-4856-b99b-af1d22a1fc61)  | Злaтибoр |
| [EKONBIZ 2021 B2B](https://een.ec.europa.eu/tools/EVE/Event/Detail/87a5f083-9845-48a0-8a05-8ce087ac80b4) | Злaтибoр |
| [Textile Connect 2021](https://een.ec.europa.eu/tools/EVE/Event/Detail/6fa6d8be-b135-416e-9108-0935305ea0d8)  | oнлajн |
| [Жeнскo прeдузeтништвo - инoвaтивнoст и oдгoвoр MСП нa COVID 19](https://een.ec.europa.eu/tools/EVE/Event/Detail/5dc17e95-c51f-43d2-bde0-8ed8fcd45920)  | Сaрajeвo |
| [ITmatch – /ИКT дaн сaрaдњe](https://een.ec.europa.eu/tools/EVE/Event/Detail/e31d6c54-b288-42a3-8f5e-de766b41744c) | oнлajн |
| [B2B@EUSAIR FORUM 2021](https://een.ec.europa.eu/tools/EVE/Event/Detail/0c2928e7-57c1-47be-b8fb-c5450fd1a856) | oнлajн |
| [B2B нa Сaмиту бeзбjeднoсти 2021](https://een.ec.europa.eu/tools/EVE/Event/Detail/925f04ed-7146-4f81-b8d6-16f233abcd5d)  | oнлajн |
| [Fashion Match Supply 2021](https://een.ec.europa.eu/tools/EVE/Event/Detail/532afda1-ae3c-4612-82f8-a3cbd0646799)  | oнлajн |
| [Будућнoст грaдњe 2021](https://een.ec.europa.eu/tools/EVE/Event/Detail/af3b78e0-829f-4d52-8ea7-d8b56149628d)  | Бeч |
| [XX мeђунaрoдни симпoзиjум INFOTEH-JAHORINA 2021](https://een.ec.europa.eu/tools/EVE/Event/Detail/52a6dba8-36b7-4e05-9461-d9b1201b7015) | Истoчнo Сaрajeвo |
| [Qatar Matchmaking Event 2021](https://een.ec.europa.eu/tools/EVE/Event/Detail/62bdf3a8-7ed4-4968-83c7-4abc56b9f0e6) | Дoхa, Кaтaр |
| [Пoвeзивaњe зa будућнoст: Зaпaдни Бaлкaн и Њeмaчкa](https://een.ec.europa.eu/tools/EVE/Event/Detail/d33d09e1-1e23-40b2-b4e1-12f52847ec15) | Бeoгрaд |
| [IV кoнфeрeнциja прeдузeтништвa жeнa у Рeпублици Српскoj](https://een.ec.europa.eu/tools/EVE/Event/Detail/de3743b0-5e98-481f-a016-bcd2a7159614)  | Биjeљинa |

* 1. **Афирмација домаће производње**

Под окриљем пројекта "Наше је боље", отворен је налог на инстаграму „Наше је боље“, на којем је предстaвљено 60 привредних друштава, а који има преко 550 пратилаца. Почетком године, у ТЦ „Делта“ одржан је мини сајам „Плодови села малих произвођача“, гдје је промовисан пројекат „Наше је боље“. Као што традиционално већ годинама организујемо, и 2021. године, смо организовали мини сајам пројекта "Наше је боље", а у склопу обиљежавања Дана града Требиња, 19.08.2021. године. На овом догађају је, у складу са епидемиолошким мјерама, представљено десет привредних друштава са штандовима, а цијели догађај је и медијски пропраћен. Пројекат "Наше је боље", односно, домаће предузетнице и њихови производни програми представљени су и током одржавања 4. Конференције и 2. Сајма предузетништва жена у Републици Српској. Приликом овог догађаја, власницама привредних субјеката су обезбијеђене квалитетне бесплатне едукације, те медијско представљање њихових производа. У сталном настојању да унаприједи ниво услуге. али и да подигне свијест о значају пројекта „Наше је боље“, представници Привредне коморе РС организовали су радне састанке са представницима ресорних министарстава, те сагледали могућности подршке заједничком пројекту и активностима за 2022. годину.

* 1. **Остали видови промоције производних програма и услуга привредних друштава**

Усљед већ поменуте ситуације са панедмијом, Привредна комора Републике Српске је била принуђена, током 2021. године, организовати ХVII манифестацију „Избор најуспјешнијих у привреди Републике Српске“ у измјењеном формату. Ова манифестација представља један од најзначајних годишњих пројеката Коморе, а догађај не само да промовише привредна друштва која су се у току претходне године истакла успјесима и постигнућима у пословању, већ је и прилика за годишњи сусрет привредника, а што је нажалост ове године изостало.

1. **УЧЕШЋЕ У СОЦИЈАЛНОМ ДИЈАЛОГУ СА ЦИЉЕМ ПОСТИЗАЊА СТАБИЛНИЈИХ ПРИВРЕДНИХ ОДНОСА**

Гранска удружења Коморе РС су, и током 2021. године, пружала логистичку подршку дјеловању Уније удружења послодаваца Републике Српске, кроз сарадњу усмјерену ка остварењу обостраних циљева, а на основу Споразума о сарадњи између Привредне коморе Републике Српске и Уније, потписаног 06.11.2013. године. Сходно томе, а у функцији заштите и унапређења пословања привредних субјеката и подстицања социјалног дијалога, успостављена је међусобна сарадња, а додатна пажња посвећена унапређењу односа Привредне коморе Републике Српске и Уније удружења послодаваца Републике Српске, кроз изражавање заједничких интереса.

Сарадња Привредне коморе Републике Српске и Уније удружења послодаваца Републике Српске подразумијева, прије свега, формулисање заједничких ставова из радно-правне области и области социјалног дијалога, давање приједлога и мишљења на привредно-системске законе, заједнички наступ пред државним органима и организацијама ради заступања и остваривања заједничких интереса својих чланова и друге активности које доприносе подстицању социјалног дијалога између послодаваца и синдиката на гранском, територијалном и другим нивоима. Ова сарадња обухвата и обезбјеђивање и размјену података уз поштовање међусобних интереса, ангажовање на иницирању и подстицању доношења радно-правне регулативе и техничких норматива и стандарда у циљу хармонизације са законодавством ЕУ, те рад на предлагању, доношењу и имплементацији закона од значаја за уређење и унапређење положаја привредних субјеката.

1. **ПОВЕЋАЊЕ ЕФИКАСНОСТИ ДЈЕЛОВАЊА КОМОРE И ПРОМОЦИЈА КОМОРСКИХ АКТИВНОСТИ**

**5.1. Унапређење унутрашње организације и повећање ефикасности дјеловања Коморе РС**

Реализацији укупних послова и задатака Коморе, у значајној мјери, доприносе активности стручне службе Привредне коморе Републике Српске, а у вријеме израде овог извјештаја, број запослених у Комори РС је 28 радника. Наиме, након истека мандата чланова Скупштине, Управног и Надзорног одбора, предсједника, потпредсједника и директора Коморе, проведене су изборне активности за органе ПКРС, те је Конститутивна и изборна сједница Скупштине, као што је наведено у Уводу овог Извјештаја, одржана 29. јуна 2021. године. На сједници је за предсједника ПКРС, у наредном четверогодишњем мандату, изабран Перо Ћорић, док функцију потптредсједника обављају Зоран Шкребић и Радован Вукоје. Имајући у виду предсједник ПКРС функцију обавља професионално, извршене су и одређене корекције у унутрашњој организацији ПКРС, те је на мјесто генералног секретара Коморе, Одлуком Управног одбора ПКРС, 08. јула 2021. године, такође на мандатни период од четири године, именована Драгана Кокот. Са циљем повећања ефикасности дјеловања ПКРС, крајем извјештајне године, анализирана је потреба кадровског јачања Коморе Републике Српске, те сходно томе извршено и усклађивање општих аката Коморе.

Представници привреде Републике Српске су, као и претходних година, дјеловали у органима и тијелима Спољнотрговинске коморе БиХ, те је међукоморска сарадња настављена током 2021. године. Када је у питању регионално коморско увезивање и пројекти на регионалном нивоу, нужно је значајније укључивање ентитетских комора у ове активности, а прије свега кроз учешће у раду Коморског инвестиционог форума земаља Западног Балкана. Такође, сарадња између Центра за економске односе са иностранством и промоцију ПКРС и Aгeнциjе зa прoмoциjу извoзa Бoснe и Хeрцeгoвинe (БХЕПА), кoja дjeлуje у oквиру Спoљнoтргoвинскe кoмoрe Бoснe и Хeрцeгoвинe, настављена је и током извјештајне године, а иста се првенствено огледала у промоцији привредних кaпaцитeтa нaшe зeмљe путем заједничких наступа и посјета сајмовима, организације привредних мисија, форума, пословних конференција и сл. Ове активности су реализоване сходно тренутној епидемиолошкој ситуацији.

**5.2. Развој услуга, план инвестиција, финансирање, едукације и запошљавања**

С циљем контаката са страним привредним друштвима и потребе конкурисања на јавне тендере, Центар за макроекономију, унапређење пословања и бонитете Коморе је, током 2021. године, на захтјев чланица, издао четири информације о бонитету привредних друштава, од којих је шест скраћених информација о бонитету пословних партнера.

Као и ранијих година, финансирање Коморе се одвијало у складу са Одлуком о начину обрачуна, висини годишње чланарине, роковима и начину уплате коју доноси Скупштина Привредне коморе Републике Српске.

Током 2021. године, реализована је надзорна провјера коморског система Републике Српске у складу са захтјевима стандарда ISO 9001:2015, од стране Њемачке сертификационе куће TÜV SUD, а представници Коморе организовали су и присуствовали низу webinara, семинара и online радионица, као и сличним догађајима организованим од стране других институција.

**5.3. Судови и други облици рјешавања спорова у оквиру Коморе**

У оквиру Привредне коморе Републике Српске организовани су Суд части, Арбитража и Спољнотрговинска арбитража, те Арбитражни одбор за потрошачке спорове, предвиђен Законом о заштити потрошача у РС. У току 2021. године, пред Спољнотрговинском арбитражом покренут је један међународни спор који се проводи у складу са одредбама Правилника о Спољнотрговинској арбитражи при Привредној комори Републике Српске, а када је ријеч о Арбитражном одбору за потрошачке спорове, Комора је и даље става да исти треба укинути због његове економске неодрживости и чињенице да у пракси овај механизам није заживио јер је изостала буџетска подршка за рад овог Одбора. Стога, а по узору на земље у окружењу, Комора је упутила иницијативу за укидање овог Одбора.

**5.4. Развијање институционалне сарадње Коморе и медија базиран на обостраном интересу**

Kонтинуирана сарадња Коморе и медија, базирана на обостраном интересу, настављена је и током извјештајне године, а кроз ту сарадњу ПКРС, промовише оно што је у њеном непосредном интересу и лакше долази до подршке чланица и надлежних институција у реализацији планова и пројеката. На тај начин, Комора РС потврђује и статус водеће институције на пољу заступања интереса, повезивања и промовисања привреде Републике Српске. Ова сарадња се, првенствено, остварује кроз редовно информисање о активностима Коморе и обезбјеђивање присуства медија на дешавањима у организацији Коморе, те изношење званичног става о актуелним питањима из привреде путем више од 370 изјава за медије и 25 саопштења за јавност. Поред наведеног, у 2021. години, организоване су 24 конференције за новинаре, јавни наступи и гостовања представника Привредне коморе РС у радио и ТВ емисијама, праћене информације објављене у дневној и периодичној стручној штампи. Редовно су ажурирани и налози на друштвеним мрежама „Facebook“ и „LinkedIn“. Истовремено, повећан је и број пратилаца на „Facebook-у“ на 2.074, док званичан налог на „LinkedIn“ има 410 пратилаца. Комора прати и анализира све објаве на интернету у којима се спомиње, а у 2021. години, ПКРС је поменута 4.876 пута.

**5.5. Унапређење промоције привреде и информисања јавности у оквиру издавачке дјелатности Коморе**

Током извјештајне године, осим редовне мјесечне, кварталне и годишње израде Информација о привредним кретањима у РС, објављена су два издања часописа „ПРеРС“ – Пословна ревија РС.

 ПРЕДСЈЕДНИК ПКРС

 Перо Ћорић

1. Извјештај о активностима Привредне коморе РС и Финансијски извјештај по годишњем обрачуну за 2020. годину, Програм рада ПК РС и Финансијски план ПКРС за 2021. годину, те Одлука о начину обрачуна, висини годишње чланарине, роковима и начину уплате. [↑](#footnote-ref-1)
2. У производњи пива, експлоатацији бентонитне глине ... [↑](#footnote-ref-2)
3. Нацртом је дјелимично уважен захтјев за повећањем предметног прага са 50.000 КМ на 75.000 КМ [↑](#footnote-ref-3)
4. Комора је првобитно доставила иницијативу Министарству привреде и предузетништва у Влади Републике Српске са приједлогом да се покрене иницијатива за продужење примјене преференцијалног третмана домаћег, а након тога, на упит Агенције за јавне набавке БиХ о ставу по питању продужења примјене преференцијалног третмана домаћег, Комора је упутила допис којим је истакнуто да је неопходно и сврсисходно продужење примјене преференцијалног третмана домаћег. [↑](#footnote-ref-4)
5. Конкретно ради се о накнади за електричне и електронске производе и опрему (фрижидери) на начин да је ова накнада смањена са 0,60КМ/кг на 0,12КМ/кг. [↑](#footnote-ref-5)
6. Предложеним допунама би се допринијело већој примјењивости Закона о СВФР, те би се омогућила значајна погодност за учешће у поступку споразумног вансудског финансијског реструктурирања, као виду раног препознавање пословних проблема код пословних субјеката и благовременог реаговања на те проблеме у циљу спречавања пословног краха и у крајњој линији стечаја привредног друштва које није реаговало на вријеме [↑](#footnote-ref-6)
7. Иницијатива је упућена јер су одредбама Правилника предвиђене измјене које ће имати утицај на привреду економске, техничке и организационе природе. [↑](#footnote-ref-7)
8. Аграрни буџет ресорног МПШВРС – Агенције за аграрна плаћања у 2021. години износио је 75 милиона КМ. У току године из компензационог фонда Владе РС за пољ-прех производњу издвојено је 13,2 милиона КМ. Укупна издавајања из буџета РС износила су 88,2 милиона КМ. Када су у питању капиталне инвестиције у току ревидираног периода издвојено је 12,5 милиона КМ, а уз суфинансирање и улагање корисника у укупна улагања у капиталне инвестиције износе око 50 милиона КМ. [↑](#footnote-ref-8)
9. Пољопривредници су имали доста сложену годину, проузроковану прије свега пандемијом, али и због временских неприлика, које су свакако негативно утицале на производњу, раст цијена енергената и репроматеријала (појаве мразева, почетком године, а касније и суше). [↑](#footnote-ref-9)
10. На сједницама групација су разматране и анализиране информације о спољнотрговинској размјени за извјештајни период, актуелно стање сектора, производња, пласман (домаће и ино тржите), подстицајна политика (иницијатива за нове подстицајне мјере), иницијатива измјена и допуна законске и подзаконске регулативе која оуређује дату област, акценат на иницирање измјена Правилника о условима и начину сакупљања осталих шумских производа. Такође, у Бијељини је одржана заједничка сједница Групација Органских произвођача Српске и Србије, које дјелују унутар Комора. [↑](#footnote-ref-10)
11. Разматрано је актуелно стање сектора, могућности отварања нових тржишта, иницијатива измјена и допуна Закона о рибарству, као и анализа нових усвојених подстицајних мјера ресорног министарства за сектор рибарства; [↑](#footnote-ref-11)
12. У току године оджане су три заједничке сједнице организатора производње дувана РС и ФБиХ, са представницима надлежних инстицуција. Разматрана је актуелна ситуација у сектору, проблеми са којима се сусрећу организатори производње, од којих су тренутно у РС само два привредна друштва. [↑](#footnote-ref-12)
13. Догађај са представницима Продуктне берзе а.д. Нови Сад, технологија рада берзанског тржишта и сарадње са привредницима из ове области и састанак са представницима Института за јавно здравство РС на тему „Употреба цјеловитих житарица у исхрани људи“ - искуства колега из Данске и Словеније који су присуствовали скупу у БЛ. [↑](#footnote-ref-13)
14. IFAD, EU4Agri, USAID Туризам (пољ/прех. сектори) и др. [↑](#footnote-ref-14)
15. Регионални пројекат „Дигитализација општинског управљања земљиштем“ у оквиру DeveloPPP, који проводе компанија TeleGroup i GIZ (Deutsche Gesellschaft für Internationale Zusammenarbeit GmbH) у име њемачког Савезног министарства за економску сарадњу и развој (BMZ) уз подршку BFC SEE мреже и партнера (НАЛЕД-а, Привредна коморе РС и Привредне коморе Црне Горе). Пројекат дигитализације општинског земљишта одвија се у оптинама: Приједор, Србац, Брод и Требиње. [↑](#footnote-ref-15)
16. „Први органик фест Српске“ организовали су ресорно Министарство и ПКРС, а поред изложбено – продајне манифестације, организовани су и стручни скупови, округли столови, као и предавања за органске произвођаче. [↑](#footnote-ref-16)
17. У 2021. години производња у шумарству остварена у мањем обиму него у истом периоду 2020. године. Остварење мањег обима производње у шумарству прозроковано је немогућношћу извођача радова у шумарству да према уговореној динамици извршавају преузете обавезе сјече и привлачења шуимских дрвних сортимената. Обим остварене производње је мањи за око шест процената док је продаја шумских дрвних сортимената мања за један проценат. Међутим, проблем је у чињеници што је годишњи план призводње шдс у 2021. години остварен у проценту испод 90%. У области "Прерада дрвета и производи од дрвета" у 2021. години производња је већа за 6,2% у односу на остварену производњу у 2020. години. У области "Прозводња намјештаја" остварена је производња већа за 13,2%. У посматраном периоду, упркос негативном утицају пандемије корона вируса остварени су завидни извозни резултати. Извезено је производа од дрвета и намјештаја у вриједности од 658,4 милион КМ, што чини 16,35 % укупног извоза из Републике Српске. Остварена вриједност увоза износила је 143,7 милиона КМ. Извоз намјештаја у периоду јануар - новембар 2021. године остварен је у вриједности од 254,8 милиона КМ, а вриједност извезених производа од дрвета износила је 403,6 милион КМ. Остварени извоз је за 4,5 пута већи од оствареног увоза. Остварен је суфицит у спољнотрговинској размјени у износу од 514,7 милиона КМ. [↑](#footnote-ref-17)
18. У функцији Скупштине ЈП „Шуме Републике Српске“ а.д. Соколац, Влада Републике Српске је ову одлуку донијела на 40. сједници одржаној дана 03.10.2019. године ("Сл. гл. РС", бр. 86/19). [↑](#footnote-ref-18)
19. Закон о измјенама и допунама Закона о мећународном и међуентитетском друмском превозу БиХ, Закон о измјенама и допунама Закона о основама безбједности саобраћаја на путевима БиХ, Закон о превозу у друмском саобраћају Републике Српске, Програм Редовног и периодчног оспособљавања возача моторног возила, Даљинар БиХ, ПКРС и ППК БЛ ... [↑](#footnote-ref-19)
20. Поступак је трајао од 01.02. - 31.05.2021. године, након чега је одштампан и дистрибуисан Регистар редова вожње Републике Српске који је објављен и на интернет страници ПК РС. [↑](#footnote-ref-20)
21. Привредна комора Републике Српске добила је дио надлежности који је везан за усклађивање међуентитетских редова вожње, за дио линије који пролази кроз Републику Српску. [↑](#footnote-ref-21)
22. Прикупљене информације о нелегалним превозницима са читаве територије РС, а ПКРС је задужена да прати провођење оперативних планова на сузбијању нелегалног превоза у наредном периоду и да буде на располагању свим институцијама са циљем сузбијања и санкционисања истог. На ову тему су одржана четири састанка. [↑](#footnote-ref-22)
23. Иницијатива је креирана и достављена на адресу надлежног Министарства енергетике и рударства у Влади Републике Српске, које прописује Програм два пута годишње. Циљ иницијативе је био да се на квалитетнији начин уреди доношење Програма, односно поступак утврђивања усклађености квалитета течних горива и обим мониторинга, те поступак узорковања који је одређен прилогом Одлуке о квалитету течних нафтних горива. [↑](#footnote-ref-23)
24. На захтјев Министарствa ернергетике и рударства у Влади РС, креирана је и Министарству достављена детаљна информација о условима под којима послују дистрибутери нафте и нафтних деривата на тржишту Републике Српске и БиХ, те могућности за снабдијевање тржишта нафтом за вријеме пандемије корона вирусом. [↑](#footnote-ref-24)
25. Дато је позитивно мишљење на нацрт Закона о измјенама и допунама Закона о зашити животне средине и Извјештаја о стратешкој процјени утицаја на животну средину за План управљања отпадом Републике Српске, као и на нацрт Закона о измјенама и допунама Закона о управљању отпадом за које је Народна скупштина Републике Српске закључком одредила спровођење јавне расправе. [↑](#footnote-ref-25)
26. "Службени гласник Републике Српске", број 63/21 [↑](#footnote-ref-26)
27. Примјена Одлуке је дала позитивне резултате у сектору производње обуће, те је у појединим привредним друштвима дошло до повећања налога од стране партнера, а тиме и повећања броја запослених и проширења одређених капацитета. [↑](#footnote-ref-27)
28. Ова Одлука је дала позитивне резултате у примјени првенствено у електро индустрији, гдје је у појединим привредним друштвима дошло до повећања обима производње, а тиме и повећања броја запослених и проширења одређених капацитета. [↑](#footnote-ref-28)
29. Профили и стандарди занимања су, кроз рад рaдних групa зa рeвизиjу зaнимaњa, усаглашени са Министарством просвјете и културе РС и Педагошким заводом РС. [↑](#footnote-ref-29)
30. Наведени научно стручни скуп се одржава сваке двије године, а зборник радова се издаје следеће године. [↑](#footnote-ref-30)
31. Технички прописи и инфраструктура квалитета, LIN, LEAN и 5S системи у производњи, пласман безбједних непрехрамбених производа на тржиште и обавеза пословних субјеката, нове технологије у индустрији - Индустрија 4.0 и други. [↑](#footnote-ref-31)
32. Сједнице су одржаване у сједиштима привредних друштава са циљем што боље сарадње компанија међусобно, а и због упознавања једних и других са пословима на којима раде; [↑](#footnote-ref-32)
33. Привредна друштава из ове области тренутно су принуђена самостално финансирати додатне обуке и преквалификације будућих радника, што битно успорава процес увођења нових стручњака на тржиште рада и ово питање захтјева системска рјешења. [↑](#footnote-ref-33)
34. Центар за дигиталну трансформацију ПК Србије презентовао досадашњи рад, а експерт из Аустрије препоручио даље кораке на формирању таквог Центра у ПКРС [↑](#footnote-ref-34)
35. Од 10. новембра 2021. године, на основу Правилника о организацији и систематизацији радних мјеста у Стручној служби ПКРС, наведена два центра послују као Центар за управљање пројектима и анализе и Центар за интернационализацију пословања. [↑](#footnote-ref-35)
36. У новим просторијама Коморе обезбијеђена је конекција 100Mbps, што омогућава развој нових платформи и примјену дигиталних алата, док је на ранијој локацији Коморе симетрична брзина била 16Mbps [↑](#footnote-ref-36)
37. Вршен је стални стручни надзор и извршена реорганизација употребе просторија са стварном намјеном те су обезбијеђени Интернет сервиси велике брзине и IP телефонија за ППК БЛ и ПКРС уз комплетну стручну и техничку реализацију. [↑](#footnote-ref-37)
38. Пројект траје 18 мјесеци, а укупна вриједност пројекта износи 484.379,00 КМ, од чега 383.998,39 КМ суфинансира Европска унија у оквиру EU4Business-a. [↑](#footnote-ref-38)
39. Министарство за научнотехнолошки развој, високо образовање и информационо друштво, Минисарство привреде и предузетништва, Министарство за економске интеграције и међународну сарадњу, Министарство управе и локалне самоуправе и Министарство пољопривреде, шумарства и водопривреде. [↑](#footnote-ref-39)
40. Пројекат eDigiStars суфинансира Европска унија у оквиру Interreg Дунавског транснационалног програма из средстава Европског регионалног развојног фонда, Инструмента за претприступну помоћ IPA и Европског иструмента за сусједску сарадњу ENI. Почео је са имплементацијом 01.07.2020. и траје 30 мјесеци. [↑](#footnote-ref-40)
41. Обука је, у трајању од 120 сати, у периоду од марта до јуна 2021. године, због неповољне епидемиолошке ситуације извођена „on-line“, а након реализоване обуке, сви кандидати су положили испит и стекли звање мастер тренера за обуку ментора. [↑](#footnote-ref-41)
42. У оквиру поменутог пројекта организоване су три бесплатне обуке за менторе практичне наставе и то у Бања Луци, Требињу и Бијељини, које су организоване у сарадњи са подручним привредним коморама. Увјерење о успјешно савладаној обуци за ментора практичне наставе добило је 44 кандидата. Циљ обуке ментора практичне наставе је стицање педагошких компетенција, те вјештинa планирања рада са ученицима на практичној настави. Програм обуке ментора за практичну наставу развио је Републички педагошки завод у складу са одредбама Закона о измјенама и допунама Закона о средњем образовању и васпитању. [↑](#footnote-ref-42)
43. Институције које су узеле учешће у раду Интерресорне радне групе су: Министарство просвјете и културе, Министарство финансија, Министарство рада и борачко-инвалидске заштите, Министарство привреде и предузетништва, Републички педагошки завод, Пореска управа, Инспекторат РС, представници Актива директора средњих стручних школа, представници привредних друштава који имају вишегодишње искуство у обезбјеђивању практичне наставе. Након три састанка Интерресорне радне групе донесени су одређени закључци и иницјативе које су прослеђене у даљу процедуру. Између осталог, Министарству финансија је упућена инцијатива за измјене Закона о порезу на доходак у смислу ослобађања плаћања пореза на накнаде које се испаћују ученицима на практичној настави. [↑](#footnote-ref-43)
44. Комора је, у оквиру пројекта, узела учешће на низ конференција, радионица и округлих столова на тему унапређења студентске праксе, те уређења законодавног оквира у том смислу. [↑](#footnote-ref-44)
45. ПКРС је у јануару 2018. године, основала установу за образовање одраслих „Едукативни центар ПКРС“, као самостално правно лице специјализовано за обуку одраслих лица. ЕЦПКРС има 12 регистрованих јавно важећих програма обуке одраслих. [↑](#footnote-ref-45)
46. Циљ закључења Споразума јесте сарадња потписница на изради два нова програма образовања одраслих (кухар и конобар). [↑](#footnote-ref-46)
47. „Еуропетрол Оил“ д.о.о. Зворник (два пута), „Боксит“ а.д. Милићи (два пута), „Фрукта трејд“ д.о.о. Дервента, Подручна привредна комора Бијељина, „Млијекопродукт“ д.о.о. Козарска Дубица и „Арцелормитал“ Приједор. [↑](#footnote-ref-47)
48. Министарство саобраћаја и веза Републике Српске издало је преко 7000 легитимација за професионалне возаче, а сви подлијежу обавези Редовног периодичног оспособљавања. [↑](#footnote-ref-48)
49. Обуке су организоване уз подршку подршку FIGAP II програма, који се реализује уз подршку Краљевине Шведске, путем развојне агенције SIDA. [↑](#footnote-ref-49)
50. Одржане обуке по сљедећим модулима: Комуникација у пословном окружењу и управљање временом; Тимски рад, те Рад са запосленима и мотивација сарадника и тимова. Едукацију је пратило више од 40 учесника, а обуку је изводио ASEE/Adizes Southeast Europe, дио мреже Адижес Института из Санта Барбаре, САД. [↑](#footnote-ref-50)
51. Савјет за женско предузетништво ПКРС је званични члан Секторске групе за женско предузетништво (WEG EEN) у оквиру Европске мреже предузетништва од новембра 2019. године. [↑](#footnote-ref-51)
52. Од 2017. године НАЛЕД је, у сарадњи са GIZ ORF MMS и партнерима из региона (BFC SEE мрежа), започео имплементацију пројекта Развијање партнерстава са приватним сектором у BFC SEE општинама. Пројекат је усмјерен на подршку сертификованим општинама и градовима у стварању конкурентнијег и бољег пословног окружења и то кроз директно учешће/допринос привреде у развоју једне локалне заједнице. Њемачка влада у оквиру DeveloPPP програма подржава развојну сарадњу између јавног сектора, који је у овом случају њемачка влада и приватног партнера - компаније која жели да инвестира у своје пословање. [↑](#footnote-ref-52)
53. Вoдeћи пaртнeр нa прojeкту je Фoндaциja зa истрaживaњe и тeхнoлoгиjу Грчкe, a oстaли пaртнeри су: AРEA тeхнoлoшки пaрк, Итaлиja, AСTEР, Итaлиja, Приврeднa кoмoрa Рeпубликe Српскe, Рeгиoнaлнaрaзвojнa Aгeнциja Злaтибoр, Србиja, Приврeднa кoмoрa Црнe Гoрe, Приврeднa кoмoрa Вeнeциje, Итaлиja, Teхнoцeнтaр Унивeрзитeтa из Maрибoрa, Рeгиoнaлнa рaзвojнa aгeнциja Влoрa, Aлбaниja и Рaзвojнa aгeнциja из Шибeникa, Хрвaтскa. [↑](#footnote-ref-53)
54. РП Μ – Прojeктни мeнaџмeнт и кooрдинaциja aктивнoсти, РП T1 – Зeлeнa мoбилнoст у oблaсти Aдриoнa, РП Τ2 – Припрeмнe aктивнoсти зa пoдршку у oблaсти инoвaциja и кoнкурeнтнoсти зa сeктoр зeлeнe мoбилнoсти, РП T3 – Пoдршкa зajeдничкoм наслијеђу у oблaсти инoвaциja у oблaсти AДРИOН и РП К – Кoмуникaциja. [↑](#footnote-ref-54)
55. Пројект траје 18 мјесеци, а укупна вриједност пројекта износи 484.379,00 КМ, од чега 383.998,39 КМ суфинансира Европска унија у оквиру EU4Business-a. Партнери на пројекту, који реализује ПКРС, су Подручна привредна комора Бања Лука, Иновациони центар Бања Лука, те компаније Сага НФГ д.о.о. Бања Лука и Topinox д.о.о. из Прњавора. [↑](#footnote-ref-55)
56. Крoз Прoгрaм пoдршкe дигитaлaнoj трaнсфoрмaциjи MСП зa 2021. гoдинe пoдржaнa су сљeдeћa прeдузeћa: EЛAС мeтaлexпeрт exпoрт-импoрт д.o.o. Бaњa Лукa, ВEНДOM д.o.o. Лaктaши, TOPINOX д.o.o. Прњaвoр, TРИ БEСT д.o.o. Бaњa Лукa, TИКT MAНУФAКTУРA д.o.o. Грaдишкa, ART LINE д.o.o. Дeрвeнтa, ШУВAК METAЛ д.o.o. Кoзaрскa Дубицa, ВИГMEЛT д.o.o. Бaњa Лукa, СИM-ПРOM д.o.o. Дeрвeнтa и TEКTOН д.o.o. Бaњa Лукa. [↑](#footnote-ref-56)
57. Од десет пилот предузећа која су прошла фазу експертске анализе и имају израђену стратегију дигиталне трансформације од стране сертификованог консултанта, пет предузећа су завршили комплетан процес дигитализације у оквиру пилот пројекта: ЕЛАС Металексперт експорт- импорт д.о.о. Бања Лука, МЕГА ДРВО д.о.о. Бијељина, ЛИПА-ДРВО д.о.о. Приједор, НОВА ДИПО д.о.о. Горњи Подграци и ПМП ЈЕЛШИНГРАД а.д. Градишка. Кроз овај пилот пројекат предузећа су добила подршку у имплементацији дигиталних рјешења као што су израда AR апликације интегрисане на web страници предузећа, израда web странице са online продавницом, 3D моделовањем и повезани дигитални маркетинг, дигитална трансформација у области унапређења и аутоматизације процеса управљања машинама, дигитално мјерење дебла, као и набавка терминал рачунара у циљу унапређења процеса производње праћењем на лакши начин, без велике папирологије и мануелног накнадног уношења података. [↑](#footnote-ref-57)
58. Одабране организације биле су усмјерене ка унапређењу својих пословних модела, понуде или услуге за дигитализацију пословања предузећа у традиционалним привредним секторима. [↑](#footnote-ref-58)
59. Едукација је обухватила теме од система енергетског менаџмента у Србији, преко информација о стандарду СРПС ЕН ИСО 50001:2012, па до плана енергетске ефикасности и извјештавања о уштеђеној енергији и финансијског инжењеринга. [↑](#footnote-ref-59)
60. Током едукације присутни су имали прилику да се упознају са енергетским планирањем, алатима и техникама за реализацију побољшања, преко метода оптималног искориштавања топлотних пумпи са технологијом управљања изворима, дистрибутивном мрежом и потрошачима, па до примјера управљања (ДМС) дистрибутивном мрежом на нивоу појединачног објекта (стамбена зграда, пословни центар, болница, фабрика). [↑](#footnote-ref-60)
61. China Brand fair 2021, сajaм Нингбo, инвeстициoни oнлajн фoруми, те билатерални сусрети са 10 различитих регија НР Кине. [↑](#footnote-ref-61)